Darko Bulatović : Južne vesti\nBulatović: Direktore javnih preduzeća predlažu partije\n14:53, 1. 12. 2020.\nIako je Zakon o javnim preduzećima jasan u zabrani upliva politike u izbor i rad direktora, bivši gradonačelnik Niša Darko Bulatović je rekao da je direktora “NišStana” predložila partija. Govorio je da je to praksa, te da tako i ne može direktor da bude kriv ako radi loše, već da je odgovornost na stranci.\nBivši gradonačelnik Bulatović se vratio u EPS, radno mesto bilo “zamrznuto”\n10:31, 6. 11. 2020.\nOd 2014. Darko Bulatović, kako sam kaže, radi u Elektorprivredi Srbije. U ovom preduzeću kažu da je konkretno zaposlen u EPS Distribuciji. Tamo se vratio nakon što je ostao bez fotelje gradonačelnika, na mesto za koje kaže da je bilo “zamrznuto”. Pored toga je i vojni penzioner i odbornik SNS u lokalnoj Skupštini.\nPotpisan ugovor sa izvođačem i najavljen početak izgradnje vrtića u Novom Selu\n11:44, 16. 6. 2020.\nViše od godinu dana od najave da će niško naselje 9. maj dobiti vrtić, ali i nakon probijenih rokova, ugovor sa izvođačem konačno je potpisan i gradonačelnik Niša Darko Bulatović najavljuje da sutra počinje izgradnja obdaništa na prostoru stare škole. U novom vrtiću biće mesta za oko 120 dece, a Bulatović kaže da će radovi biti završeni do kraja godine.\nBulatović i Cvetanović ostaju bez fotelja ako naprednjaci pobede u Nišu i Leskovcu?\n16:51, 28. 5. 2020.\nLoši potezi kriznih štabova u žarištima u doba korone koštaće gradonačelnike Niša i Leskovca Darka Bulatovića i Gorana Cvetanovića fotelja, piše Blic pozivajući se na izvore iz vrha SNS. Tvrde da je to odluka predsednika stranke Aleksandra Vučića, a najviše šanse da postane gradonačelnica Niša ima Dragana Sotirovski. Niko od pomenutih nije odgovorio na pisanje beogradskog lista.\nIščekuju se i nove gradske mere zbog pandemije, gradonačelnik Niša pozvao na disciplinu\n11:48, 16. 3. 2020.\nDok je u Srbiji na snazi vanredno stanje zbog epidemije korona virusa, a pojedini gradovi na jugu donose konkretne mere kao što je u Vranju zabranjen rad kafića i restorana, novih mera u Nišu, Leskovcu i Pirotu još nema, a očekuju se danas. Ipak, gradonačelnik Niša Darko Bulatović pozvao je građane na "disciplinu kako bi pobedili".\nNiški Štab za vanredne situacije na čelu sa Bulatovićem izdao mere protiv širenja korone\n16:23, 14. 3. 2020.\nPet dana nakon što je virus korona potvrđen i u Nišu, oglasio se gradonačelnik Darko Bulatović, kao komandant Štaba za vanredne situacije, koji je tek danas zasedao. Svim javnim preduzećima i ustanovama je naloženo da preduzmu mere kako se virus ne bi širio, a predsednicima 5 niških opština da otvore kontakte na koje mogu da se jave stariji ako im je potrebna pomoć.\nBulatović o novom mandatu: O onome o čemu ne odlučujem, ne razmišljam\n19:05, 27. 2. 2020.\nNajskuplje političko pitanje u Nišu jeste ko će biti kandidat Srpske napredne stranke za gradonačelnika, a na njega odgovor nema čak ni aktuelni gradonačelnik Niša Darko Bulatović. Iako svoj četvorogodišnji mandat ocenjuje uspešnim, o novom kaže da ne razmišlja jer o tome ne odlučuje.\nGradonačelnik Niša u spornoj funkcionerskoj kampanji\n08:26, 25. 2. 2020.\n“Za našu decu” je najavljeni izborni slogan SNS za predstojeće izbore, a gradonačelnik Niša Darko Bulatović ga uveliko koristi i kada promoviše sebe i svoj rad kao gradonačelnik Niša. Pravnici kažu da ovo jeste jedna vrsta nezakonite funkcionerske kampanje, za koju od Agencije za borbu protiv korupcije funkcioner može da dobije upozorenje, a može da se pokrene i prekršajni postupak.\nZa policiju opravdano što niko nije prijavio organizovane skupove podrške Vučiću u Nišu i Leskovcu\n17:09, 3. 2. 2020.\nNaslovnicu nedeljnika NIN i Koraksovu karikaturu u Danasu na kojima su predsednik Srbije Aleksandar Vučić i snajper, osudili su brojni naprednjaci početkom decembra 2019. godine, na mitinzima koji nisu prijavljeni, potvrdila je policija. Iako su procurele prepiske naprednjaka dokazale da je skup bio organizovan, što je priznao i lider SNS-a Aleksandar Vučić, iz policije posle 2 meseca odgovaraju da se spontana okupljanja i ne prijavljuju.\nZatvor i ludnica u opisu Niša, javnost traži izvinjenje gradonačelnika Leskovca, ne i njegov niški kolega\n16:31, 30. 1. 2020.\n“Niš nije neki grad, 3 slova, na ulazu zatvor, na izlazu ludnica” - tako je najveći grad južne Srbije opisao gradonačelnik Leskovca Goran Cvetanović. Dok predstavnici niške opozicije traže da reaguje prvi čovek Niša i traži izvinjenje od leskovačkog kolege, gradonačelnik Darko Bulatović se ne oglašava.\nUprkos obećanjima iz Kabineta gradonačelnika Niša, Bulevar Nikole Tesle i dalje zatvoren\n15:12, 13. 1. 2020.\nIako je pomoćnik gradonačelnika Niša Darka Bulatovića Miloš Milošević obećao da će jedna traka Bulevara Nikole Tesle biti otvorena pre nove godine, još je zatvorena i radovi koji su počeli posle majske vojne parade još traju. Na pitanja kada će vozila konačno moći da prolaze ovim putem, Milošević ne odgovara.\nNovogodišnju čestitku gradonačelnika Niša prepravili da bi postala istinita\n15:08, 10. 1. 2020.\nNakon pitanja novinara “Južnih vesti” kako je to Grad Niš u 2019. godini izgradio čak 6 privatnih i 2 državna vrtića, kako je pisalo u novogodišnjoj čestitki gradonačelnika Niša Darka Bulatovića, iz Kabineta je rečeno da je taj deo “pogrešno formulisan”. Ispravno je, kako su rekli, “uveli smo u sistem i sufinansiramo 6 privatnih i 2 državna vrtića”. To je u čestitki i naknadno promenjeno, pa je postala istinita.\nGradonačelnici preporučuju knjige - od Kundere do “Kaluđera koji je prodao svoj ferari”\n08:37, 1. 1. 2020.\nOd klasika do popularne književnosti, takav je čitalački ukus gradonačelnika sa juga Srbije, pa tako čelnici Leskovca, Niša i Pirota građanima preporučuju romane nobelovca Petera Handkea, Dobrice Ćosića, Milana Kundere, ali i dela popularne psihologije kao što je "Kaluđer koji je prodao svoj ferari".\nNiški predškolci glumili funkcionere, za stručnjake je to manipulacija decom zarad političke propagande\n08:23, 25. 12. 2019.\nTo što su niški predškolci Dečiju nedelju završili predstavom koju su igrali pred gradskim funkcionerima i to glumeći direktorku predškolske ustanove Svetlanu Mitić, gradonačelnika Darka Bulatovića i direktora JKP Mediana i izgovarajući političke floskule, brojni građani poslednjih dana komentarišu kao jezivo i nedopustivo. Sociološkinja Bojana Pucarević ističe da je reč o čistoj propagandi političkih aktivnosti i manipulaciji decom.\nBulevar Nikole Tesle u Nišu i dalje raskopan, do kraja godine obećavaju jednu traku\n16:01, 17. 12. 2019.\nIako je završetak radova na kolektoru koji se prostire duž Bulevara Nikole Tesle u Nišu najavljivan za novembar ove godine, to se nije desilo. Pomoćnik gradonačelnika Niša Miloš Milošević kaže da bi izgradnja trebalo da bude završena u narednih mesec dana i da će tada biti otvorena i jedna traka za saobraćaj.\nTender za ukrase u Nišu tri godine neuspešan, a gradonačelnik kaže nove dekoracije nema zbog kritika\n17:34, 11. 12. 2019.\nNiš je i ove sezone, treću godinu zaredom, ostao bez novih ukrasa za dekorisanje grada, ali ne zato što nije bilo javne nabavke, kao što kaže gradonačelnik Darko Bulatović, već zato što se tenderi osporavaju i propadaju. Ipak, Bulatović to ne priznaje i kaže da nove dekoracije nema zbog brojnih kritika.\nBulatović predložio duži rok otplate dugova za komunalije, tvrdi da to nije zbog izbora\n16:06, 11. 12. 2019.\nNaredne godine će 36.000 Nišlija moći da vrati dugove za komunalije po povoljnijim uslovima, a predlog gradonačelnika Darka Bulatovića je da rok za najveće dužnike bude do 10 godina, što znači i više rata, ali i da im se otpiše kamata. Bulatović je rekao da je Niš jedini u Srbiji koji nudi ovakve beneficije komunalnim dužnicima, ali tvrdi da to nije zbog predstojećih izbora koji bi trebalo da se održe sledeće godine.\nMinistar kulture poziva na decentralizaciju, a za gradonačelnika Bulatovića Niš je Beograd juga Srbije\n10:51, 6. 12. 2019.\n"Ono što može Niš, možda ne mogu drugi gradovi i mesta na teritoriji juga naše zemlje, ali ovo je njihov Beograd" - poručio je gradonačelnik Niša Darko Bulatović na predstavljanju drugog festivala "Teatar na raskršću", u danu u kojem je ministar kulture Vladan Vukosavljević pozivao na decentralizaciju. Mladen Jovanović iz NKD kaže da je ovakva izjava gradonačelnika odraz naopakog političkog miljea koji uništava Srbiju.\nNIN i Vučić - cenzurisana naslovna strana ubrzala prodaju na kioscima u Nišu\n16:15, 28. 11. 2019.\nStaru fotografiju predsednika Srbije Aleksandra Vučića sa sajma oružja nedeljnik NIN objavio je, pa skinuo sa naslovne strane posle brojnih napada na redakciju ovog nedeljnika. U te napade upisao se i gradonačelnik Niša Darko Bulatović ocenom da su novinari pozvali na ubistvo Vučića, a novinarka KRIK-a Marija Vučić tumači da se zapravo on ovim ocenama priključio opštem režimskom jednoumlju, da bi se dodvorio vrhu stranke.\nSpornu saradnju gradonačelnika Niša i novinara ispitivaće inspekcije\n08:01, 19. 11. 2019.\nSaradnja gradonačelnika Niša Darka Bulatovića i novinara Niške televizije Vladice Jovančića i snimatelja Vladana Damjanovića koju pravnici tumače kao protivzakonitu, nastavljena je uprkos uveravanjima iz Kabineta gradonačelnika da nije. Obojica su gradonačelnikovo društvo kada, bez najave za novinare, obilazi radove po Nišu, a pomažu i na novinarskim konferencijama u Gradskoj kući. Zbog ovoga budžetska inspekcija najavljuje kontrolu Bulatovićevog Kabineta.\n19:36, 1. 7. 2022.\nPiroćanac uhapšen zbog krijumčarenja migranata\n19:00, 1. 7. 2022.\nNarodna Biblioteka organizuje nekoliko promocija knjiga tokom "Pirotskog kulturnog leta"\n18:00, 1. 7. 2022.\nPoetsko veče ”U ritmu dijalekta” u Leskovačkom kulturnom centru\n17:52, 1. 7. 2022.\nPronađeno skoro 300 kornjača u autu u Bujanovcu, krivične prijave protiv tri osobe\n14:30, 29. 6. 2022.\nMesec dana radova u Vojvode Putnika u Nišu - građane zanima kad će kraj i kako će izgledati, nadležni ćute\n08:31, 29. 6. 2022.\nU istom objektu gde je pronađeno beživotno telo žene, leskovačka policija pronašla i leš njenog muža


novembar 2017 – Sportski savez Beograda\nBADMINTON Dva poena delila su srpski badminton od novog evropskog odličja. U neizvesnom kvalitetnom četvrtfinalu ženskih dublova na Evropskom prvenstvu za igrače do 17 godina, koje je od 24. do 29. novembra 2017. održano u Pragu, srpska reprezentativka Marija Sudimac i Hrvatica Inga Sadaić izgubile su\nBADMINTON Evropska badminton konfederacija je, u saradnji sa Svetskom sportskom akademijom, 24. i 25. novembra 2017. u Pragu, uporedo sa Evropskim prvenstvom za igrače do 17 godina, organizovala Kurs za administratore nacionalnih federacija. Na Kursu, koji su vodili Džon Širer, menadžer za Svetske badminton federacije, i\nDOGAĐAJI Šesti međunarodni Sajam sporta pod sloganom “Srbija, zemlja sporta”, svečano je zatvoren sinoć na Beogradskom sajmu. Ovogodišnji Sajam oborio je sve rekorde u organizaciji i posećenosti i još jednom potvrdio status vodeće sportske manifestacije u regionu. Tokom tri dana, ministar omadine i sporta Vanja Udovičić\nZLATO I BRONZA ZA BEOGRADSKE ŠKOLARCE NA REPUBLIČKOM TAKMIČENJU U STONOM TENISU\nŠKOSLKI SPORT Beogradski školarci sa Republičkog takmičenja u stonom tenisu, koje je 22. i 23. novembra 2017. održano u “Kristalnoj dvorani” u Zrenjaninu, vratili su se sa dva odličja. Do najsjajnijeg odličja stilgi su Matija Jovičić i Nikola Cerevac iz Sportske gimnazije. Oni su trijumfovali u\nSTRELJAŠTVO Srpski strelci su drugog dana međunarodnog turnira za mlađe kategorije u Smederevu, na „Valter kupu“, osvojili po dva zlata, srebra i bronze, a glavna nagrada za strelce puškom pripala je Ivana Marić. Danas su se svi učesnici takmičili u jedinstvenoj, apsolutnoj konkurenciji, za razliku od\nKARATE Srpska karatistkinja Jovana Preković osvojila je danas zlatnu medalju u kategoriji 61 kilogram na Svetskom kupu Serije A u Okinavi u Japanu, pošto je u finalu pobedila Slovakinju Ingrid Sušankovu sa 3:0. Kako se navodi u saopštenju, karatistkinja kluba "Knjaz" iz Aranđelovca imala je uspešnu\nDOGAĐAJI Predsednik USSS Sinisa Jasnić ugostio je goste iz Poljske i Slovenije, predstavnike Evropske univerzitetske sportske asocijacije. Ministar Vanja Udovičić sa svojim saradnicima razgovarao je za čelnicima EUSA. Održano je i predstavljanje Evropskih univerzitetskih igara, koje će se u Beogradu održati 2020. Na prezentaciji koja je\nKOŠARKA Košarkaška reprezentacija Srbije pobedom je počela kvalifikacije za Svetsko prvenstvo 2019, pošto je večeras u Beogradu savladala Austriju u prvom kolu grupe G. U uvodnim minutima bilo je dosta grešaka na obe strane, a prva je do poena došla Srbija preko Paunića. Usledila je trojka\nDOGAĐAJI Vanja Udovičić, ministar omladine i sporta Srbije otvorio je Samaj sporta u hali 1 Beogradskog sajma, a brojne ugledne goste, predstavnike diplomatskog kora, vrhunske sportiste, sportske radnike i stručnjake pozdravili su i predsednik Sportskog saveza Srbije Aleksandar Šoštar, parastonoteniserka Borislava Perić Ranković i proslavljeni rvač


Vesti online / Vesti / Svet / U toku specijalna operacija protiv terorista na Krimu\n"Pripadnici FSB-a izvode specijalnu operaciju u Bahčisaraju kako bi likvidirali ćelije terorističke organizacije Hizb ut tahrir al islami", rekao je šef državnog Komiteta za međunarodne poslove krimske Vlade Zaur Smirnov.\nFSB Rusije je krenuo u opasnu akciju protiv terorističke organizacije "Hizb ut tahrir al islami"\n- Policija vrši raciju u mestima gde žive osumnjičeni za umešanost u ovu terorističku organizaciju - objasnio je Smirnov.\nOn je naglasio da je na Krimu u toku sistemska borba protiv terorističkih i ekstremističkih organizacija.\n- Partija islamskog oslobođenja (Hizb ut tahrir al islami) u nizu zemalja je proglašena terorističkom, u Rusiji je ona zabranjena po odluci Vrhovnog suda. Cilj organizacije je eliminisanje nemuslimanskih Vlada i uspostavljanje "Svetskog islamskog kalifata" - kazao je on.\nČlanovi ove terorističke organizacije se redovno hapse u različitim ruskim regionima, pre svih u velikim gradovima centralne Rusije, Povolžja, Sibira, kao i na Krimu.\nJuče je saopšteno da je policija u Tatarstanu prekinula delatnost grupe Hizb ut tahrir, koja je planirala teroristički napad, između ostalog, na fabriku za proizvodnju aviona u Kazanju.\n* Ubijen prvi čovek Islamske države na severnom Kavkazu\n* Putin veruje u bolje odnose sa Ukrajinom\n* "Uključivanje Krima u sastav Rusije je bilo zakonito"\n* Novi puk S-400 stiže na Krim\nSvetski islamski kalifat\nSVET Odredi S-400 na Krimu uništili krstareću raketu uslovnog protivnika (VIDEO)\nSVET Kremlj negira da Rusija ograničava plovidbu u Azovskom moru\nSVET London stopira rad rusko-britanskog Komiteta za trgovinu


BILEĆA - Skupštinska većina najavila opoziv načelnika | Trebinje Live\nBILEĆA - Skupštinska većina najavila opoziv načelnika\nDeset odbornika koji čine većinu u Skupštini opštine Bileća najavilo je danas opoziv načelnika Miljana Aleksića /SNSD/, koji je rekao da nikada neće sam dati ostavku kako mu traže odbornici, jer iza njega stoji 4.500 glasača.\n"Ja sam obavezan prema tim ljudima, jer su glasali za mene i nikad nijedan kandidat nije dobio povjerenje toliko Bilećana. Sa ovakvom skupštinskom većinom, u kojoj se gledaju samo lični interesi, ništa nećemo uraditi", rekao je Aleksić na sjednici lokalnog parlamenta.\nPotpredsjednik Skupštine opštine Bileća Dražen Dunđer /SRS "Dr Vojislav Šešelj"/ tvrdi da u Skupštini opštine vlada veliki haos.\n"Načelnik, koji je na jednoj strani, ne želi saradnju sa skupštinskom većinom, koja je na drugoj. Probleme u Skupštini opštine Bileća stvara SNSD", kaže Dunđer.\nUkoliko se i zvanično pokrene opoziv, prema informacijama iz opozicionih partija, kandidat skupštinske većine za načelnika bi bio iz SDS-a.\nNa sjednici nije usvojen predloženi Nacrt budžeta za ovu godinu, a ni Izvještaj o izvršenju budžeta za prošlu godinu.\nSkupštinsku većinu u Bileći čini 10 odbornika iz sedam političkih partija, dok devet odbornika imaju pet političkih partija na čelu sa SNSD-om iz čijih redova je aktuelni načelnik opštine.\nPrethodna zasjedanja lokalnog parlamenta u Bileći obilježila su ekspresne smjene funkcionera, prepirke, tuče, psovke, bez ikakvih postignutih dogovora.


Vučić u Požarevcu: Opozicioni kandidati hoće nered i nemire | Insajder\nVučić je na mitingu u Požarevcu optužio opozicione kandidate da koriste "takav rečnik uvreda kakav nikada nije postojao na političkoj sceni Srbije".\n"Brine me njihova želja da izazovu nered i nemire u Srbiji. Oni ostaju pri tome da hoće da izazovu makedonski scenario u Srbiji. To nije uspeh za Srbiju, uspeh je mir i stabilnost, da razmišljamo o uspesima i pobedama, a ne o našim sukobima. Šta god da rade, neću im dozvoliti da ugroze mir i spokoj vaše dece", kazao je Vučić.\nNavodeći da će predstojeći predsednički izbori biti održani u miru i demokratskoj atmosferi, lider SNS-a je pozvao članove svoje partije da se ne odnose na negativan način prema svojim koalicionim partnerima.\n"Potrebno je da nas bude što više, nas koji hoćemo modernu i pristojnu Srbiju", naveo je Vučić.\nFunkcioner SNS-a Nebojša Stefanović optužio je opozicione predsedničke kandidate Vuka Jeremića, Sašu Jankovića, Sašu Radulovića i Boška Obradovića da "po svaku cenu hoće vlast i fotelje" i da pozivaju građane "na revoluciju".\n"Neprestano pozivaju na ukrajinski scenario, nije im važno da li će Srbija ostati stabilna. Po svaku cenu hoće vlast i fotelje, neki od njih kažu da će se u Srbiji pucati kao što se puca u Makedoniji. Poručujem im da se neće paliti naši gradovi, naše je da im kažemo - ne razmišljajte o nasilju i sukobima", kazao je Stefanović.\nOn je pozvao građane da glasaju za Vučića, navodeći da pobedom kandidata koalicije okupljene oko SNS-a Srbija ostaje ponosna i stabilna država.\nGrađanima okupljenim na mitingu u Požarevcu obratili su se i predsednik Pokreta socijalista Aleksandar Vulin i lider pokreta Snaga Srbije Bogoljub Karić.


Nije iznenađenje da neko oboli od kovida-19 nakon prve doze vakcine\nZdravlje Autor:New York Times02. jan. 202114:464 komentara\nVakcini treba vremena da aktivira obrambeni mehanizam organizma, nedelju do dve, pa nije čudno ako se neko zarazi koronavirusom nekoliko dana nakon prve doze vakcine, kažu stručnjaci za takve slučajeve.\nSlučaj medicinske sestre iz San Diega, koja je nedelju dana nakon što je dobila prvu dozu Fajzerove vakcine protiv kovida-19 ipak obolela od koronavirusa, koji je završio u medijima i proširio se društvenim mrežama, izazivajući zabrinutost, za stručnjake nije ništa neočekivano.\nNakon vakcine protiv kovida-19 potrebno vreme da se izgradi imunološki odgovor\nPredsednik Moderne: Veliki značaj tehnologije korišćene za vakcinu protiv kovida\nKompanije Fajzer i Moderna testiraju svoje vakcine na novi soj koronavirusa\nPotrebno je da prođe nekoliko nedelja od kompletne vakcinacije da bi vakcina počela da deluje . Činjenica da se neko razbolio pre nego što primi drugu vakcinu ne bi smela da potkopa veru u vakcinu koje je u kasnijim fazama kliničkog ispitivanja davalo brze rezultate, tvrde stručnjaci.\n„Izveštaji o tome da poluvakcinisana osoba ima kovid-19 su kao da neko kaže da je neko izašao napolje usred kišne oluje bez kišobrana i bio sav mokar“, kaže dr Tajson Bel, lekar za intenzivnu negu sa Univerziteta Virdžinija. On je jedan od lekara koji je prvu dozu vakcine primio polovinom decembra, a uskoro će dobiti i drugu dozu.\nMedicinska sestra iz Kalifornije, prema izveštaju ABC10 News primila je prvu dozu Fajzerove vakcine takođe sredinom decembra, da bi posle desetak dana test pokazao da je pozitivna na koronavirus .\nVakcinama treba namanje nekoliko dana da se aktivira njihov zaštitni efekat. Faizerova vakcina dizajnirana je oko molekula koji se se naziva mRNA, koji nakon ubrizgavanja ulazi u ljudske ćelije i upućuje ih da proizvode protein koronavirusa, zvan „spike“. Nijedna od ovih komponenti nije zarazna niti može izazvati kovid-19. Ali oni deluju tako da oponašajui koronavirus, učeći teloda prepozna pravi virus i pobedi ga, ako ikad iđe u telo, objašnjavaju stručnjaci.\nSmatra se da taj proces započinje već nekoliko sati od bakcinacije, ali telu treba najmanje nekoliko dana da bi memorisalo materijal pre nego što uspe da odvoji ceo arsenal obrambenih snaga protiv virusa. To je vreme potrebno imunološkim ćelijama da bi „proučile“ protein, sazrele i umnožile se i izoštrile svoje reflekse u prepoznavanju virusa.\nPodaci kliničkih ispitivanja kompanije Fajzer ukazuju na to da bi vakcina mogla da ima zaštitni efekat otprilike nedelju ili dve nakon primanja prve doze. Drug doza nakon vakcinacije,oko tri nedelje nakon prve, pomaže imunološkim ćelijama da u memoriju „upišu“ najistaknutija obeležja virusa, čime se uspostavlja zaštitni proces.\nTako se slučaj medicinske sestre s početka priče dobro uklapa u okvir ranjivosti nakon vakcinacije, objašnjava dr Megan Reni, sa Univerziteta Braun, koja je takođe primila prvu i čeka na drugu dozu vakcine.\nMoguće je da se medicinska sestra zarazila baš u vreme kad je vakcinisana ili neposredno pre toga. Ljudi mogu da počnu da osećaju simptome kovida-19 između dva i 14 dana nakon kontakta s koronavirusom, ako se oni uopšte i pojave.\nDžerika Pits, portparol Fajzera, primetila je da se zaštitni efekti vakcine „znatno pojačavaju nakon druge doze, zbog čega naglašava važnost vakcinacije s dve doze.\n„Utvrđeno je da Fajzerova vakcina, kada se daje u dve doze, pruža 95 odsto zaštite i prevencije simptoma, što je dobra vest usled porasta broja slučajeva. Ipak, ostaje mali procenat ljudi koji neće biti zaštićeni ni nakon vakcinacije“, rekla je dr Reni, jer jednostavno ne postoji vakcina koja je u potpunosti efikasna.\nTakođe, još nije jasno koliko dobro Fajzerova vakcina može da zaštiti od asimptomatskih infekcija, odnosno da li će značajno umanjiti sposobnost širenja koronavirusa od osobe do osobe. To znači da mere poput držanja distance, nošenja maski i pranja ruku ostaju ključne i nakon potpunog vakcinisanja, prenosi The New York Times.\nPodaci koje je Fajzer prikupio tokom kasnih kliničkih ispitivanja ukazuju na to da bi vakcina mogla da pruži bar određenu zaštitu nakon jedne doze. Ali studija nije imala za cilj da posebno testira koliko bi bilo efikasno samo jedno vakcinisanje.\nU poslednjih nekoliko nedelja više od 2,7 miliona ljudi u SAD primilo je prvu dozu Fajzerove ili Modernine vakcine. U oba slučaja potrebno je primiti obe doze vakcine, pa je izuzetno važno da ljudi znaju kako vakcine deluju, ističe dr Bel.\n„Za sad bismo trebali da se držimo doza i vakcinišemo se prema preporukama na osnovu istraživanja o efikasnosti vakcina. To će pružiti maksimalnu efikasnost“, zaključuje dr Bel.


Muzički velikan iz zaborava | Novosti.RS\nMuzički velikan iz zaborava\n23. 10. 2016. u 21:55\nAleksandra Mokranjac, Ratimir Martinović i Dejan Despić\nSkup u udruženju kompozitora povodom osnivanja fondacije "Vasilije Mokranjac"\nPREDSTAVNICI Fondacije "Vasilije Mokranjac" u nedelju su u prostorijama Udruženja kompozitora održali diskusiju povodom osnivanja fondacije koja nosi ime jednog od najznačajnijih srpskih kompozitora 20. veka. Okupljenima su se obratili Aleksandra Mokranjac, osnivač, Ratimir Martinović, direktor, kao i članovi Upravnog odbora Fondacije, kompozitori i akademici SANU Dejan Despić i Svetislav Božić.\nDela Vasilija Mokranjca (1923-1984) pripadaju samom vrhu celokupne srpske umetničke muzike. Istakao se na polju klavirske i simfonijske, a komponovao je i znatan broj dela filmske i primenjene muzike. Opus ovog autora ne izdvaja se samo po broju napisanih dela, ili stilskoj polivalentnosti, već pre svega po najvišim umetničkim dometima, doslednosti sopstvenom unutrašnjem svetu kao i po visokom profesionalnom nivou kojima je ovaj kompozitor uobličio svoj opus. Dobitnik je značajnih priznanja, pa ipak, kako je u nedelju istaknuto - njegova dela se na koncertnim podijumima pojavljuju getoizirano, u okviru programa festivala ili smotri, dok šire prisustvo kompozitorovog stvaralačkog opusa gotovo sasvim izostaje. Istaknut je i problem zaštite njegove muzičke baštine, budući da se veliki deo kompozitorovog opusa još nalazi u rukopisima, a štampana notna izdanja gotovo da ne postoje.\nFondacija "Vasilije Mokranjac" za cilj ima prikupljanje, očuvanje i promociju muzičkog opusa i umetničke ličnosti Vasilija Mokranjca. Fondacija je nastala na inicijativu ćerke istaknutog kompozitora, Aleksandre Mokranjac i pijaniste i univerzitetskog profesora Ratimira Martinovića, dok su ovu ideju pozdravile gotovo sve relevatne kulturne institucije i stručna javnost. Upravnom odboru Fondacije "Vasilije Mokranjac" priključile su se najistaknutije domaće ličnosti iz sveta umetničke muzike, među kojima su akademici SANU Dejan Despić, Ivan Jevtić i Svetislav Božić, dirigent Mladen Jagušt, kompozitorke Aleksandra Vrebalov i Tatjana Milošević, čelistkinje Sandra Belić i Ksenija Janković.\nPLANOVI fondacije su ambiciozni i podrazumevaju prikupljanje, objedinjavanje i publikovanje notne građe Vasilija Mokranjca, izradu elektronske baze podataka kompozitorovog opusa, podsticanje javnih izvođenja, izdavanje naučnih i publicističkih radova o njemu, kao i obnovu kompozitorske i uspostavljanje pijanističke i pedagoške nagrade "Vasilije Mokranjac".\n36 VUČIĆ SAOPŠTIO ODLIČNE VESTI ZA SRBIJU: Za 72 sata ćemo biti druga zemlja u Evropi i peta u svetu po stopi vakcinacije


Republika / Italija uskoro dobija test koji potvrđuje da li smo preležali koronu\npetak, 3. 4. 2020.| 19:50\nPouzdan test krvi na antitela kojim bi se utvrdilo ko je već preležao koronavirus dao bi bolju sliku o obimu italijanske epidemije i mogao bi biti napravljen za nekoliko dana, saopštili su danas naučni savetnici italijanske vlade.\nRaste pritisak da se otkrije ko je bio izložen virusu i da li su neki ljudi razvili imunitet, kako bi se ublažile stroge mere koje je vlada uvela da bi suzbila zarazu, podseća Rojters.\nFranko Lokateli, šef italijanskog Visokog zdravstvenog saveta, rekao je da pouzdan sistem testiranja antitela koji se koristi na nacionalnom nivou tek treba da bude identifikovan, iako su različiti proizvodi već predloženi.\nLokateli je rekao novinarima da su vladini naučni savetnici naporno radili na analizi testova i nadaju se da će imati rezultate "za nekoliko dana". Dodao je da će verovatno biti potrebno još mesec dana pre nego što zdravstvene vlasti budu u stanju da primene preporuke o nacionalnom postupku testiranja.\nGovoreći na istoj konferenciji za novinare, zdravstveni zvaničnici su rekli da je zabrana kretanja sprečila potencijalno širenje zaraze iz severnog epicentra u manje razvijene južne regione.\n- Mere socijalne distance usvojene na nacionalnom nivou znače da je tamo gde je broj infekcija bio relativno nizak, ostao nizak - rekao je Ðovani Reca, direktor za zarazne bolesti u Nacionalnom zavodu za zdravlje.\nVlada je ove nedelje saopštila da će ograničenja kretanja i poslovnih aktivnosti uvedenih širom zemlje 9. marta ostati na snazi najmanje do 13. aprila.\nViše od 115.000 ljudi je testirano na virus u Italiji od otkricća epidemije u bogatim severnim regionima 21. februara, a gotovo 14.000 je umrlo, što je najvecći broj smrtnih slučajeva na svetu.\nAli svakodnevni podaci o novim infekcijama i smrtnim slučajevima u poslednjih nekoliko dana su stabilni, što prema stručnjacima, pruža nadu da će broj uskoro početi da opada, prenosi agencija.\nSvet Italija Rim Test Koronavirus Korona COVID 19


Rusija registrovala novu vakcinu protiv ebole - Sputnjik Srbija\n07:26 11 Jul 2020\n16:45 13.01.2016 (osveženo 17:05 13.01.2016) Preuzmite kraći link\n„Imamo dobru vest. Registrovali smo lek protiv ebole koje se nakon svih ispitivanja pokazalo kao daleko efikasniji preparat od onih koji se trenutno koriste u svetu“, rekao je Putin.\nRusija je predala svu neophodnu dokumentaciju za registraciju leka još krajem decembra.\nMinistarka za socijalna pitanja Olga Golodec ranije je saopštila da se ispitivanje vakcine protiv ebole uspešno sprovodi na ljudima.\nJedna od ruskih vakcina protiv ebole pogodna je za ljude s nedostatkom imuniteta, ona omogućava da se ćelijski imunitet pojača više od 35 puta, rekla je Skvorcova.\nPrema njenim rečima, u decembru su u Rusiji registrovane dve vakcine protiv hemoragične groznice ebole, koje su proizvedene u Federalnom centru za epidemiologiju i mikrobiologiju.\nOne su ispitane u pretkliničkoj etapi u ustanovama Ministarstva odbrane, a klinička ispitivanja su obavljena u saradnji s Ministarstvom zdravlja.\n„Prva vakcina je jedinstvena i nema pandana u svetu, prvi put su na osnovu najsavremenije biomedicinske tehnologije uključena dva virusna vektora s različitim strukturama vakcine.\nUspeli smo da stimulišemo ne samo humoralni nego i celularni imunitet i virus je kod svih potpuno neutralizovan — stoprocentna neutralizacija uz veoma nisku koncentraciju vakcine.\nVeć sam rekla da ovakva vakcina nema pandan u svetu. Htela bih da naglasim da postoje dva preparata: američka vakcina firme ’Merk‘ i evropska, britanska vakcina firme ’Glakso Smit Klin‘ koje nekoliko puta zaostaju po efikasnosti“, rekla je ministarka.\n„I druga vakcina je napravljena specijalno za stanovništvo s imunodeficitom, što predstavlja veliki značaj za one zemlje u kojima postoje žarišta infekcije.\nOva vakcina je pandan britanskoj vakcini i njen osnovni mehanizam jeste suštinsko jačanje ćelijskog imuniteta za više od 35 puta. Vakcina po efikasnosti prevazilazi britansku“, rekla je Skvorcova.\nEbola, vakcina, Vladimir Putin


Vesti online / Srpski informativni portal / Preskupi dil sa đavolom\nZašto nemački koncern Bajer rizikuje ugled sa američkim Monsantom: Verner Bauman\nSamo tri nedelje posle dolaska na čelo Bajera, Verner Bauman, je najavio planove za preuzimanje američkog konkurenta. Prva zvanična ponuda glasi 62 milijarde dolara, kako je objavljeno u ponedeljak iz Leverkuzena, posle mnogih spekulacija, ili po jednoj Monsanto akciji 122 dolara, što prema aktuelnom kursu iznosi 55,2 milijarde evra. Kupovina bi se finansirala od stranog i sopstvenog kapitala, kako se najavljuje.\nKlima-aktivisti i farmeri ne kriju bojazan i zbog toga što bi ovim spajanjem došlo do stvaranja dominantnog monopoliste u Nemačkoj i svetu, koji ne bi imao dostojnog konkurenta.\nMnogima još nije jasna pozadina ovog rizičnog poteza, kojim berzanski miljenik Bajer stavlja na kocku svoj renome.\n- Ko se upušta sa đavolom, mora da plati visoku cenu - smatra Jirgen Gitl, direktor marketinške firme Brand Trust iz Nirnberga.\nOn dodaje da bi imidž Bajera mogao da pretrpi veliku štetu i uz to skupo da ga košta, jer brend ima veliki uticaj na tržišnu kapitalizaciju, pa ako se poljulja ugled, pada i vrednost firme. Do sada je najveći zalogaj kompanije iz Leverkuzena bila kupovina Šeringa 2006. godine za 17 milijardi evra.\nOvom najavom preuzimanja, Bajer postupio potpuno oprečno u odnosu na politiku drugih nemačkih koncerna, koji sve čine da sačuvaju dobar imidž u javnosti.\n* Nema odluke o glifosatu\n- Ovim potezom navukao bi na sebe brojne nevolje. Svetski aktivisti za zaštitu životne sredine bi dobili novu metu za napade zbog genetski izmenjenog semena kukuruza, soje i pšenice, koje su Monsanto stručnjaci napravili otpornijim na štetočine i zbog toga stekli nepopravljivo loš rejting, komentarišu nemački mediji.\nNi Bajer nije do sada bio pošteđen kritika, jer je kao proizvođač raznih otrova protiv insekata godinama prozivan kao jedan od krivaca za izumiranje pčela u svetu. Lek za sniženje holesterola lipobaj je pre 15 godina izazvao medicinski skandal. Ali, zahvaljujući kultnom aspirinu, ovaj koncern još uvek u narodu uživa dobru reputaciju.


Boško Obradović podneo krivičnu prijavu protiv Vučića – Gerila\nGerila > Politika > Boško Obradović podneo krivičnu prijavu protiv Vučića\nBoško Obradović podneo krivičnu prijavu protiv Vučića\nobjavljeno na Feb. 26, 2020 u 1:20 pm\nLider pokreta Dveri Boško Obradović izjavio je da je podneo krivičnu prijavu protiv predsednika Srbije Aleksandra Vučića zbog neprijavljivanja krivičnog dela i to Prvom osnovnom tužilaštvu u Beogradu.\nObradović je za FoNetu izjavio da je prijavu podneo zbog toga što Vučić, otkako je na funkciji, prvo potpredsednika Vlade, potom premijera, pa predsednika Srbije, stalno iznosi “monstruozne laži”, za navodna krivična dela koja je uradio neko drugi, a da nikad nije podneo prijavu zbog toga.\nLider Dveri je naveo da je prijavu protiv Vučića podneo zbog slučaja rušenja u Savamali, u aprilu 2016. godine, jer je kao tadašnji premijer 8. juna te godine na konferenciji za štampu, izjavio da će obelodaniti koji su “kompletni idioti” to uradili.\nNije obelodanio, i to je krivično delo “neprijavljivanje krivičnog dela”, konstatovao je Obradović.\nOn je rekao da je drugi primer krivičnog dela Vučićeva stalna priča kako je bivši gradonačelnik Beograda Dragan Đilas lopov, a da nikad na osnovu tuh optužbi i tvrdnji nije podneo krivičnu prijavu protiv Đilasa.\nObradović se pozvao na izjavu Vučića od 17. marta 2019. godine, gde je rekao da “tvrdi da je Đilas lopov”, kao i od 6. novembra, kad je konstatovao da je jedan od lidera Saveza za Srbiju “veliki lopov”.\n“Oba puta je rekao da će ići na sud. A propustio je da podnese krivičnu prijavu, time je počinio krivično delo – neprijavljivanje krivičnog dela”, konstatovao je Obradović.\nPrema njegovoj oceni, Vučić predstavlja društvenu opasnost, jer je zloupotrebio funkciju koju ima u stranačke svrhe, a nijednu od ozbiljnih optužbi na račun opozicije, koje bi trebalo da se gone po službenoj dužnosti, nije dokazao, niti je podneo prijavu.


08 oktobar 2010\tIzmeđu dva broja\nKancelarija za mlade opštine Bečej: Izrada informatora za mlade\n03 decembar 2010\tInfo\nKancelarija za mlade opštine Bečej: Muzikom do informisanja\n31 decembar 2010\tIzmeđu dva broja\nKancelarija za mlade i Info centar: Promocija informatora\nU realizaciji projekta, od septembra do kraja decembra, učestvovali su učenici tri srednje škole iz Bečeja.\nKancelarija za mlade opštine Bečej: Završena obuka za Info centar\nU februaru mesecu završena je realizacija obuke za grupu mladih volontera za rad u Info centru pri Kancelariji za mlade opštine Bečej. Obuka je predstavljala deo aktivnosti iz Akcionog plana za preduzetništvo mladih i imala je za cilj povećanje informisanosti mladih u oblasti preduzetništva.\nKancelarije za mlade opštine Bečej: „Moć informisanosti... moć bezbednosti“\nU organizaciji Kancelarije za mlade opštine Bečej prošlog četvrtka održana je tribina pod nazivom „Moć informisanosti...moć bezbednosti“, kojoj se odazvalo samo oko dvadesetak učenika iz Gimnazije.\n30 septembar 2011\tKaleidoskop\nKancelarija za mlade opštine Bečej: Evropske kartice za mlade\nKancelarija za mlade opštine Bečej sklopila je Ugovor o saradnji sa organizacijom Euro 26 iz Beograda, u vezi Evropskih kartica za mlade, koje su namenjene svim mladim licima starosti od 12 do 30 godina, bez obzira na to da li su učenici, studenti, zaposleni ili nezaposleni.\n28 oktobar 2011\tIzmeđu dva broja\nKancelarija za mlade opštine Bečej: Aktivizam i saradnja mladih\n„Uključi se u život – društveni aktivizam i saradnja među mladima“ je naziv projekta koji od septembra 2011. do januara 2012. godine realizuje Kancelarija za mlade opštine Bečej sa još pet kancelarija iz Zrenjanina, Žitišta, Kikinde, Novog Bečeja i Nove Crnje u partnerstvu sa Centrom za razvoj civilnog društva iz Zrenjanina, koji je nosilac projekta. Cilj projekta je aktivno učešće mladih u društvenom životu, u donošenju odluka, informisanje i ostvarivanje jednakih šansi mladih.\n02 decembar 2011\tIzmeđu dva broja\nKancelarija za mlade: Aktivno do posla\nProšle nedelje je Kancelarija za mlade opštine Bečej u saradnji sa Omladinskim klubom iz Novog Bečeja održala jednodnevni seminar „Na korak do posla 2 – Aktivno traženje posla“. Na obuci je učestvovalo 16 mladih ljudi koji su imali priliku da steknu znanja o pisanju biografije, propratnog i motivacionog pisma, načinu komunikacije sa potencijalnim poslodavcem, deficitarnim zanimanjima na tržištu rada itd.\n09 mart 2012\tInfo\nKancelarija za mlade: „Bitka za bebe“ i u Bečeju\nHumanitarna akcija „Bitka za bebe“, koju je pokrenula medijska kuća B92, nastavljena je i u ovoj godini proglašenjem 2012. godine za „Godinu beba“.\n13 april 2012\tIzmeđu dva broja\nHumanitarna akcija Kancelarije za mlade i pozorišnog kluba: „Čestitkom za Bojana“\nSerijalu humanitarnih akcija za prikupljanje novca za operaciju Bojana Bige priključile su se mnoge nevladine organizacije, udruženja, firme i pojedinci, među njima je i Kancelarija za mlade opštine, koja je organizovala akciju „Čestitkom za Bojana“. Najaktivniji volonteri Kancelarije za mlade su napravili uskršnje i ljubavne čestitke koje su od 24. do 30. marta prodavali u centru grada, na pijaci, na Cvetnoj pijaci, a postavljene su i kutije za dobrovoljne priloge u kafićima „Penny Lane“ i „Tata Brada“. Akcija je završena 8. aprila, a prikupljeni dobrovoljni prilozi, ukupno oko 16.000 dinara, biće uplaćeni na račun Bojana Bige.


U Trebinju otvoren zatvoreni bazen (FOTO/VIDEO) | Trebinje Danas\nU Trebinju otvoren zatvoreni bazen (FOTO/VIDEO)\n25.04.2022. u 18:14\nSrpski član Predsjedništva BiH Milorad Dodik, premijer Republike Srpske Radovan Višković i gradonačelnik Trebinja Mirko Ćurić danas su svečano otvorili zatvoreni bazen u Trebinju.\nOtvaranju bazena prisustvovala je ministar porodice, omladine i sporta Republike Srpske Sonja Davidović, generalni direktor "Elektroprivrede Republike Srpske" Luka Petrović i brojne zvanice.\nRiječ je o jednom od najvećih investicionih projekata realizovanih u ovom gradu u posljednjih desetak godina.\nPodsjećamo, ovo je reprezantativno zdanje izgrađeno na oko 10 hiljada kvadratnih metara koji obuhvata bazen za plivanje olimpijskih dimenzija sa pratećim bazenom za rasplivavanje, gledalište sa oko 500 mjesta, te prateće sadržaje, sale za fitnes, restoranski prostor i smještajne kapacitete.\nIzgradnja je koštala 13 miliona maraka, a investitor su Hidroelektrane na Trebišnjici.\nGradnja zatvorenog bazena, počela je 2017. godine. Sve je usporeno nakon havarije u februaru 2019, kada je orkanski vjetar nanio ogromnu, milionsku štetu na gradilištu, pa se tokom saniranja štete i izmjene projekta izgubilo dodatno vrijeme.\nSada i zvanično, novi reprezentativni objekat, kakav nemaju ni mnogo veći gradovi i sportski centri u regionu je otvoren, a najviše će značiti plivačima, sportskim klubovima i rekreativcima, u planu su i plivačka takmičenja višeg i međunarodnog ranga, za šta bazen pruža sve uslove.\nDodatno će obogatiti turističku ponudu grada, a već su neki od najpoznatijih vaterpolo i plivačkih klubova iz Srbije, Crne Gore i Hrvatske najavili saradnju.


PAOK je šampion Grčke! (FOTO/VIDEO)\nNedjelja, 21.04.2019., 20:47 Nedjelja, 21.04.2019., 20:47\nFudbaleri PAOK-a su šampioni Grčke! Nakon 34 godine čekanja titula je u njihovim rukama, i to kolo prije kraja šampionata.\nPAOK je u meču 29. kola Superlige Grčke pobijedio Levadiakos rezultatom 5:0 i tako ovjerio titulu.\nNovi grčki šampion je još u prošlom kolu mogao da dođe do slavlja, ali tada nije došao do pobjede i proslavu je ostavio za domaći teren i svoj legendarni stadion “Tumba”.\nDomaćin je poveo već u trećem minutu utakmice, kada ih je u prednost doveo Skakov. Drugi gol na meču bio je djelo Bisesvara, koji je realizovao penal pet minuta kasnije.\nJoš jedan jedanaesterac za “crno-bijele” nije iskoristio Pelkas, ali je pitanje pobjednika poslije prvih 45 minuta bilo riješeno i slavlje domaćih navijača je već uveliko bilo u toku.\nU drugom poluvremenu u listu strijelaca upisali su se Varela i po drugi put Skakov za 4:0, a konačan rezultat utakmice postavio je Sviderski u 81. minutu meča.\nPrvi put od 1985. godine, a treći put u klupskoj istoriji, “crno-bijeli” iz Soluna podigli su trofej prvaka Grčke. Prošlogodišnji šampion Grčke bio je AEK, koji je time prekinuo sedmogodišnju dominaciju Olimpijakosa.


Pokolj ovaca u Popovićima - KRUG\nU domaćinstvu Paunović u Popovićima psi lutalice su zaklali četiri i ranili pet ovaca; od maja prošle godine – ovo je treći napada pasa lutalica na ovce koje gaji ova porodica\nKada je Radonja Paunović iz sela Popovići kod Kraljeva pre nekoliko jutara otišao da obiđe ovce u toru, zatekla ga je stravična slika ovaca prekrivenih krvlju. Ne zna se šta je bilo teže gledati, preklane ovce ili one teško ranjene, jedne su se borile za dah, drugima su visili delovi tela. Tri ovce su bile mrtve, četvrta je naknadno uginula od povreda, a pet ovaca je prestravljenog pogleda tumaralo. Jedna od ovaca se od stresa ubrzo čak ojagnjila.\nJedna od povređenih ovaca na imanju Paunovića\nDušica Paunović, Srećkova supruga i majka Radonje i Nemanje za portal KRUG kaže da je zvanična procedura u ovakvim slučajevima komplikovana i dodatno na štetu vlasnika ubijenih domaćih životinja:\nGrad Kraljevo je postupak u slučajevima kada štetu nanose psi lutalice regulisao Pravilnikom o postupku i načinu rešavanja zahteva za naknadu štete koja nastaje pri vršenju komunalnih delatnosti.\nU drugom članu ovog akta se navodi:\nU slučajevima kada štetu prouzrokuju psi lutalice oštećeni je obavezan da podnese JKP “Čistoća” Kraljevo – Služba zoohigijene pisanu prijavu o nastalom štetnom događaju usled ujeda pasa lutalica ili napada pasa lutalica na domaće životinje ili čoveka, odmah nakon ujeda ili napada pasa lutalica.\nJKP “Čistoća” Kraljevo – Služba zoohigijene je obavezna da izda potvrdu oštećenom licu o prijavljenom štetnom događaju, kao i da preduzme neophodne aktivnosti na pronalaženju i zbrinjavanju psa.\nJKP “Čistoća” je obavezna da ustroji i uredno vodi evidenciju Službe zoohigijene o poslovima zaštite i zbrinjavanja pasa lutalica, u skladu sa zakonom, o podnetim prijavama i izdatim potvrdama oštećenim licima, kao i da gradonačelniku grada Kraljeva dostavlja mesečne izveštaje o prijavljenim događajima, izdatim potvrdama i preuzetim aktivnostima na pronalaženju i zbrinjavanju pasa.\nIzveštaji iz stava 3. ovog člana moraju se dostaviti gradonačelniku grada Kraljeva najkasnije do 5-og u mesecu za prethodni mesec.\nOštećeni Javnom pravobranilaštvu grada Kraljeva podnosi zahtev za naknadu određenih vidova nematerijalne štete i materijalne štete u zakonom predviđenom roku.\nZahtev iz stava 5. ovog člana mora da bude u pisanoj formi, jasne sadržine sa naznakom adrese, kontakt telefona i brojem tekućeg ili žiro računa.\nZahtev iz stava 5. ovog člana mora da sadrži veran opis i lokaciju događaja, opis pretrpljenih povreda, sa iznosom naknade koju potražuje.\nUz zahtev iz stava 5. ovog člana oštećeni je u obavezi da dostavi ličnu kartu na uvid i rešenje o registraciji kada je oštećeno pravno lice, kao i dokaz o svojstvu zakonskog zastupnika, original ili overene fotokopije dokumentacije, i to:\n– dokaz da je događaj prijavljen u roku JKP “Čistoća”, ako se radi o psima lutalicama (potvrda Službe zoohigijene),\n– kompletnu medicinsku dokumentaciju, koja se odnosi na lečenje i saniranje povrede (izveštaj nadležne zdravstvene ustanove primarne zaštite, izveštaj lekara specijaliste sa detaljnim opisom povrede, izveštaj Zavoda za javno zdravlje zdravlje i sl.),\n– račune vezane za materijalnu štetu, po potrebi veštačenje, i\n– druge dokaze koji su od značaja za rešavanje zahteva.\nTags: domaćinstvo Paunović, Kraljevo, Kraljevo vesti, ovca i jagnje, pokolj ovaca, portal Krug, psi lutalice\nUhapšeno pet osoba u Kraljevu\n1 komentar za naslov “Pokolj ovaca u Popovićima”\nMilijan Radisavljević says:\nOvo je čist terorizam od strane opštinske administracije i zaštićenih pasa lutalica. Čovek i ovca su dovedeni na isti nivo nezaštićenosti


Metro parking Jug rekonstruiše ulice - JuGmedia\nKomentari su isključeni na Metro parking Jug rekonstruiše ulice\nPredstavnici „Metro parking juga“, kome je leskovačka lokalna samouprava poverila regilisanje stacionarnog saobraćaja, saopštili su danaas da je u rekonstrukciju ulice Leskovačkog odreda to preduzeće uložilo preko 3,3 miliona dinara, a na osnovu ranije sklopljenog ugovora sa gradom.\nDirektor ovog preduzeća u Leskovcu Saša Tešanović rekao je na konferenciji za novinare da su rekonstrusiani kolovozi i trotoari i sanirana kanalizaciona mreža.\n„Mi ćemo, u skladu sa našim ugovornim obavezama nastaviti sa investicijama i do kraja godine ćemo završiti neke od investicionih projekata“, kazao je Tešanović.\nIstaknuto je da je ovo beogradsko preduzeća u proteklom periodu uložilo skoro 23 miliona dinara u investicione projekte, te da će do kraja ove godine biti investirano još 2,8 miliona dinara u rekonstrukciju ulice Stojana Ljubića.\nPotpredsednik UO „Metro parking juga“ Saša Žigić kazao je da je preduzeće i donator mnogobrojnih sportskih i kulturnih manifetsacija i naglsioi da je do sada izdvojeno 1,8 miliona dinara.\n„Broj intervencija “paukom” je 0,2 odsto mesečnpo ili 130 intervencija a izdatih kazni je 700 ili 1 odsto mesečno. Iz ovog se može jasno zaključiti da 98,8 posto Leskovčana disciplinovano poštuje pravila parkiranja. Ne kažem da smo zaslužili “pet plus” ali smo solidno preduzeće. Ukoliko se javi neki propust on nije sistemski već nešto što nije isključeno iz redovnog poslovanja“, istakao je Žigić.\nPrema njegovim navodima, Leskovčani za jedan sat na parkingu u proj zoni plaćaju 27 dinara. Ta usluga u Vranju iznosi 30, a u Nišu 45 dinara. Sličan odnos je i za cenu dnevne karтe i kreće se od 100 dinara u Leskovcu, 200 u Vranju ili čak 450 dinara u Nišu.\nZatvor za bivšeg direktora „Hemijski proizvodi“


Titulu "KAMPANJE SA SVRHOM ZA 2021" dobila je Biser Nutri Akademija - Mlekoprodukt\nObjavio marinaj.vorp at November 22, 2021\nPored prepoznatljivosti i izuzetno dobre interakcije sa publikom, kampanja Biser Nutri Akademija #PositiveFood dobila je još jedno priznanje, ponevši titulu „KAMPANJE SA SVRHOM ZA 2021“ u okviru Festivala društveno odgovorne komunikacije.\nUdruženje Žute pantalone, organizator festivala, ovom nagradom posebno podstiče društveno odgovornu komunikaciju i komunikaciju koja je usklađena sa društvenim ciljevima, naročito onima koji se tiču dobrobiti dece.\nTako je i Biser Nutri Akademija #PositiveFood prepoznata kao kampanja koja koristi moć komunikacije da dotakne određeni društveni problem, skrene pažnju javnosti na njega i ponudi moguća rešenja, kao i kampanja koja je direktno uticala na poboljšanje uslova života dece i pojedinca u Srbiji.\nZahvaljujemo se svim članovima našeg tima Biser Nutri Akademije #PositiveFood na doprinosu.\nČestitamo svim kompanijama dobitnicama priznanja “Kampanje sa Svrhom za 2021”\n#BiserNutriAkademija #KampanjaSaSvrhom2021 #Mlekoprodukt #WeAreSavencia #CSR


Da li je došlo pravo vreme da zaposleni rade odakle god žele? | Ekspres.net\nPodaci o američkoj radnoj snazi ukazuju na to da se rad na daljinu povećava. Istraživanje Gallupa-a iz 2017. godine pokazalo je da je 43 odsto zaposlenih Amerikanaca provelo barem neko vreme radeći van svog radnog mesta, dok se u podacima američkog popisa objavljenog 2018. navodi da 5,2 procenata američkih radnika u potpunosti radi od kuće.\nIako rad od kuće postaje relativno uobičajen, pojavljuje se i novi oblik rada na daljinu - rad sa bilo kojeg mesta, odakle zaposleni mogu da obavljaju poslove uz jaku internetsku vezu.\nIako mnoge kompanije tek počinju da razmatraju da li zaposlenima treba dozvoloiti rad sa bilo kog mesta, rad na daljinu se već može naći u firmama kao što su "Akamai" i "SAP".\nStudija iz 2017. otkrila je da je prosečan radnik spreman da prihvati osam odsto nižu platu za opciju rada od kuće.\nPročitajte još: Twitter želi da pratite interese, a ne samo ljude\nUz politiku rada sa bilo kog mesta, poslodavci dodaju još veću vrednost zaposlenima tako što im daju geografsku fleksibilnost. Dok zaposleni koji rado od kuće može da izabere da pokupi decu iz škole ili provede sat vremena u šetnji psa, zaposleni koji radi na daljinu može isto to da radi, ali i da se preseli bliže roditeljima ili na lokaciju sa nižim troškovima.\nMeđutim, menadžeri često brinu o zaposlenima na daljinu koji manje rade ili rade više zadataka, mešajući lične odgovornosti sa poslom. Takođe postoje zabrinutosti da bi omogućavanje zaposlenima da rade s bilo kojeg mesta moglo da umanji komunikaciju i saradnju među kolegama i ograniči neformalno učenje koje se obično dešava u kancelariji.\nIpak, jedna studija iz 2015. bazirana na funkcionisanju kineske putničke agencije otkrila je da je, kada su zaposleni u call centru prebačeni da rade od kuće, njihova produktivnost porasla je za prosečno 13 odsto očigledno zbog smanjenja vremena pauze i dana bolovanja u kombinaciji sa ugodnijim radno okruženje.\nHarvard Business Review je proučavao efekte programa koji je započet tokom 2012. godine među ispitivačima patenata pri američkom Zavodu za patente i trgovinu (USPTO). Analizirani su podaci o produktivnosti za ispitivače patenata (visoko obrazovani i specijalizovani profesionalci) koji su prešli sa rada od kuće do rada na daljinu.\nPročitajte još: Kako nova klasa bogatih troši novac\nRezultati su pokazali da je radni učinak ispitanih porastao za 4,4 odsto nakon prelaska na rad na daljinu, bez značajnog porasta prepravki. Dodatna analiza je takođe pokazala da se kvalitet patenta (mereno citatima koji su dodali ispitivači) ne pogoršava.\nPovećanje produktivnosti za 4,4 odsto predstavlja do 1,3 milijarde dolara dodatne vrednosti američkoj ekonomiji godišnje. Dodatne analize su takođe pokazala da su se ispitanici koji su prešli na rad na daljinu u proseku preselili na lokacije sa znatno nižim životnim troškovima, što predstavlja efektivno povećanje realne zarade ovih zaposlenih, bez povećanih troškova za organizaciju.\nmenadžeri kompanije zaposleni rad od kuće rad na daljinu


Uručena auto sedišta za prvih 50 beba rođenih ove godine u Zrenjaninu | ZR KLIK\nZrenjanin- Devetu godinu zaredom Grad Zrenjanin i Savet za bezbednost saobraćaja grada organizuju akciju podele auto-sedišta za bebe.\nRoditeljima prvih 50 beba rođenih na početku ove godine u zrenjaninskom porodilištu, a sa prebivalištem na teritoriji Grada Zrenjanina, danas su u Gradskoj kući uručena auto sedišta.\nSedišta su uručili gradonačelnik Zrenjanina Simo Salpura, zamenik gradonačelnika Saša Santovac, pomoćnica gradonačelnika Snežana Vučurević kao i načelnica Odeljenja za društvene delatnosti Jelena Dragić.\nObraćajući se roditeljima beba gradonačelnik Simo Salapura je ukazao da je lepo videti takvu sliku u Gradskoj kući.\n– Želeli smo da ovu podelu organizujemo što pre, kako bismo rasteretili i vaše kućne budžete i da bebe možete bezbedno voziti u vašim automobilima. Želim da vam se zahvalim što ste se odlučili na hrabar korak, da zasnujete porodicu, na izazovan ali i najlepši korak života kada je u pitanju porodica, a to su deca, naši naslednici. Na nama je da obezbedimo da uslovi za život, odrastanje i školovanje budu još bolji – rekao je gradonačelnik.\nPodsetio je i da Grad Zrenjanin u saradnji sa Savetom za bezbednost saobraćaja tu akciju organizuje od 2014. godine.\n– Ove godine podelićemo 100 sedišta više u odnosu na prošlu godinu, danas smo podelili 50 sedišta, a to je veoma bitno kako za bezbednost u saobraćaju, posebno naših najmlađih sugrađana, tako i kao podrška porodicama u okviru našeg programa pronatalitetne politike – rekao je novinarima gradonačelnik Salapura.\nUkazao je i da pored te mere – dodele sedišta, pronatalitetne mere obuhvataju niz drugih mera poput obezbeđivanja školskog pribora i torbi, a da će ove godine prvi put biti obezbeđeni besplatni udzbenici za sve učenike prvih razreda osnovnih škola.\nSalapura je naveo i da grad pomaže i u stipendiranju učenika i studenata, regresiranje troškova u saobraćaju i druge vidove koji su svakako značajna pomoć porodicama.


11.09.2020 u 12:16\nFudbalski sudija na detektoru laži\nNaše prvenstvo se nastavlja s gradonosnim oblacima iznad fudbalskih polja. Navukli su se posle međusobnih utuka između Partizana, nezadovoljnog suđenjem, i saveza, nezadovoljnog takvim ponašanjem Partizana. Pandorina kutija, koja je kod nas stalno odškrinuta, skroz je otvorena posle poraza „crno-belih ” u Novom Sadu od Vojvodine s 3:2. Taj meč je odigran pre gostovanja naše reprezentacije u Rusiji, gde je tamošnja fudbalska atmosfera, takođe, dovedena do usijanja. Etički komitet Fudbalskog saveza Rusije je 2. septembra odredio kaznu od 200.000 rubalja predsedniku moskovskog Spartaka Fedunu zato što je posle utakmice protiv Sočija zapretio da će njegov klub da napusti ligu zbog zlonamernog suđenja. Za tog milijardera (potpredsednik „Lukojla”) 2.233 evra, koliko bi trebalo da


Strouberi fatalan za Efes, Štimac odličan - Sportskacentrala.com\nStrouberi fatalan za Efes, Štimac odličan01.06.2017 21:37hBešiktaš je u drugoj utakmici polufinala plej-ofa turskog prvenstva pobedio Efes sa 74:72, poveo sa 2:0 u seriji i stigao nadomak finala.\nDrugi meč odlučen je u neizvesnoj završnici, a crno-bele iz Istanbula do pobede je odveo Di Džej Strouberi, posle solo akcije i koša, tri sekunde pre kraja.\nMajkl Tompson je sa 20 poena bio najefikasniji kod pobednika, Strouberi je postigao dva poena manje, a odličan učinak imao je i Vladimir Štimac koji je meč završio sa po 10 poena i skokova. U Efesu je bolji od ostalih bio Grejndžer sa 22 poena.\nU drugom polufinalu Fenerbahče vodi protiv Darušafake sa 2:0 u seriji, pa se smeši finale velikih istanbulskih rivala.


UIO BiH: U maju velika akcija provjere kafića i restorana :: Dešavanja u Bijeljini ::\nUIO BiH: U maju velika akcija provjere kafića i restorana\nUprava za indirektno oporezivanje (UIO) u BiH će od 15. maja krenuti u pojačane kontrole obveznika koji se bave ugostiteljstvom u BiH.\nNačelnik Odjeljenja za komunikacije i međunarodnu saradnju u UIO BiH Ratko Kovačević kaže da su razlozi za pojačane kontrole kod obveznika koji se bave ugostiteljstvom u BiH analize koje je uradila UIO, gdje su se pokazale određene nelogičnosti.\n"Djelatnosti pripreme i usluživanja hrane i pića je jedna od značajnih privrednih grana u BiH posmatrajući sa aspekta broja obveznika koji se bave ovom djelatnosti. Nasuprot tome, analizirajući ovu oblast iz ugla prijavljenog prometa u PDV prijavama, utvrđeno je da predmetna djelatnost ima veoma nisko učešće u ukupnom prijavljenom prometu, od svega 0,57 posto", ukazao je Kovačević.\nIz UIO su pozvali sve poreske obveznike iz pomenute oblasti da u narednom periodu još jednom prekontrolišu svoje prethodno predane PDV prijave i da li su prijavili sav ostvaren promet i pravilno obračunali svoju PDV obavezu.\nKovačević ističe da je u navedenoj oblasti identifikovan izvjestan stepen nepoštovanja propisa, koje se ogleda u nekorektnom i/ili neblagovremenom izvršavanju obaveza u četiri osnovne oblasti: registracija, podnošenje prijava, tačno prijavljivanje i plaćanje.\nProvedene analize, podaci trećih strana, istorijski podaci, saznanja iz eksternih izvora, kao i emprijska građa drugih poreskih administracija ukazuju na širok dijapazon mogućih poreskih prevara.\n"Rizici koji se ističu u ovom području su: izbjegavanje registracije za PDV, neprijavljivanje prometa, dominantno učešće gotovinskih tokova, manipulacije vezane za odbitak ulaznog poreza, nezakonita proizvodnja i promet akciznih proizvoda i kao i mnogi rizici u oblasti direktnih poreza (npr. neprijavljivanje radnika i sl.)", kazao je Kovačević na konferenciji za novinare.\nKao potencijalni, porezno interesantan rizik u datoj djelatnosti, a koji može imati za posljedicu poresku utaju je gotovinsko plaćanje od strane konzumenta, koje se teško može pratiti zbog nepostojanja adekvatnih dokumenata (račun i sl.).\nTakođe, zbog specifičnosti djelatnosti, pojedini proizvodi koji se koriste kao repromaterijal se nabavljaju od fizičkih lica, te stoga i u tom segmentu postoji rizik od eventaulnih poreskih utaja, kroz izbjegavanje bilježenja nabavki proizvoda koji će u narednoj fazi biti prometovani, u pravilu gotovinski bez bilježenja razduženja.\nU sistemu PDV-a u BiH je ukupno 2.134 registrovana poreska obveznika iz djelatnosti pripreme i usluživanja hrane i pića, što čini 4,64 posto od ukupnog broja registrovanih poreskih obveznika koji su podnosili PDV prijave u 2018. godini.\nNajveći broj obveznika pripada segmentu između 100.000 i 500.000 KM prijavljenog prometa u PDV prijavi, a zatim obveznici koji imaju promet između 50.000 i 100.000 KM, dok obveznici s prometom ispod 50.000 KM, čine oko 30 posto ukupnog broja obveznika registrovanih za predmetnu djelatnost.\nPrema podacima o prijavljenom prometu putem fiskalnih kasa u Republici Srpskoj i Federaciji BIH za 2018. godinu, koji su shodno Memorandumu o institucionalnoj saradnji, razmjeni i ustupanju podataka o poreskim obveznicima, dostupni putem veb aplikacija poreskih uprava, identifikovano je 8.525 obveznika iz djelatnosti pripreme i usluživanja hrane i pića.\nOd tog broja 6.819 lica nije registrovano u Jedinstvenom registru obveznika indirektnih poreza, ili približno 80 posto obveznika nije u sistemu PDV-a.


Tuzlanski kanton obilježio Međunarodni dan spomenika i spomeničkih cjelina - Bolja Tuzla\nTuzlanski kanton obilježio Međunarodni dan spomenika i spomeničkih cjelina\nMinistar obrazovanja i nauke Tuzlanskog kantona Ahmed Omerović prisustvovao je centralnoj svečanosti povodom 18. aprila, Međunarodnog dana spomenika i spomeničkih cjelina u Osnovnoj školi Đurđevik.\nOmerović je kazao da OŠ Đurđevik nije slučajno izabrana za domaćina ove manifestacije jer se na ovom području nalazi dosta stećaka koji su značajan spomenik u našoj kulturi.\n-Mi ćemo i ubuduće nastojati da ovaj dan obilježavamo i da proširujemo način na koji se obilježava i da dođemo do svakog djeteta u učionici kako bi bili svjesni koliko je naše naslijeđe – kazao je ministar Omerović, naglašavajući da i sama činjenica da su pokrovitelji ove manifestacije dva kantonalna ministarstva govori o značaju obilježavanja Međunarodnog dana spomenika i spomeničkih cjelina.\nManifestaciju pod nazivom “Kameni spavači“ organizovali su JU Osnovna škola “Đurđevik“ i JU Zavod za zaštitu i korištenje kulturno-historijskog i prirodnog naslijeđa Tuzlanskog kantona.\nMinistarstvo za kulturu, sport i mlade Tuzlanskog kantona, prema riječima pomoćnice za kulturu Amele Mehmedović, podržalo je, između ostalog, i 4. dane kulturnog naslijeđa u okviru kojih je i isticanje važnosti stećaka u našoj kulturi.\nOvom je prigodom priređen kulturno-zabavni program i izložba “Stećci Tuzlanskog kantona” nakon čega su prisutni mogli uz stručno vođenje eksperata Zavoda za zaštitu i korištenje kulturno-historijskog i prirodnog naslijeđa TK posjetiti nekropolu stećaka “Skladovi” Đurđevik, saopćeno je iz Vlade TK.\nProglašenjem pobjednika i dodjelom vrijednih novčanih nagrada na online svečanoj ceremoniji završeno je treće...\nU srijedu 29. juna 2022. sa početkom u 19:00 na Kamernoj sceni Doma mladih...\nSvako putovanje sa sobom nosi rizik od potencijalnih zdravstvenih problema uslijed promjene klime, nadmorske...\nNa Trgu Djece Sarajeva u petak, 8. jula, bit će održan tradicionalni koncert “U...\nZbog Dragane pukla veza između Piquea i Shakire?


Završna konferencija projekta "Deluj lokalno, da se tvoj glas čuje" | Radio Kosovska Mitrovica\n19. June, 2019 13:10 |\nZavršna konferencija u okviru projekta „Deluj lokalno, da se tvoj glas čuje“ koju sprovodi NVO „Radio Mitrovica Sever“ u saradnji sa Opštinom Zvečan, održana je danas.\nRezultate su predstavili koordinatorka Maja Fićović i novinarka Ivana Vanovac, a prikazan je i video spot na temu „Zagovaranje“, gde je prikazan primer kako mladi mogu da aktivno učestvuju, obrate se opštini i zatraže prijem, te uspešno lobiraju da reše probleme, u ovom slučaju problem zatvaranja Omladinskog kluba.\nMaja Fićović je istakla da su u prethodnom periodu imali sjajnu saradnju sa Opštinom Zvečan, te sproveli brojne aktivnosti, istraživanje na temu učešća mladih u procesima odlučivanja, okrugle stolove, debate, emisije,a sve u cilju animiranja mladih da budu aktivni.\nIvana Vanovac je istakla najznačajnije rezultate dobijene istraživanjem, a koja je dostupna i na našem sajtu. U istraživanju je podsetimo učestvovalo 200 mladih od 18 do 35 godina sa teritorije Opštine Zvečan.\n„Ključna reč jeste poverenje, kao najvažniji momenat u razvoju saradnje građana sa lokalnom samoupravom. Mladi su spremni na saradnju, imaju pokretački duh i žele da se angažuju za zajednički interes“ istakla je Vanovac i dodala da mladi žele formrianje organiazcija koje bi samo njih okupljale u okviru jedne samouprave.\nKao treću tačku navela je apel mladih da kada dođu sa nekom inicijativom, da se predstavnici lokalne saouprave ne ogluše o njihov zahtev.\nIzdvojila je takođe civilni sektor, odnosno nevladine organizacije za koje kažu da su se pokazali kao najbolji partneri lokalnih samouprava u svakom smislu. „Ispostavilo se da je građanima lakše da se obrate nevladinoj organizaciji, koja posle te njihove zahteve dostavlja lokalnoj samoupravi“ rekla je Vanovac, navodeći da je Opština Zvečan dobar primer saradnje sa civilnim sektorom. Navele je i da je 85 odsto mladih reklo da se informiše putem medija, te istakli značaj elektronske platforme , što je jasna poruka koliko su mediji važni, kaže Vanovac, navodeći i da je sistem E opštine, gde putem elektrosnke platforme postavljaju pitanja i najbrže dobjjau odgovor, takođe veoma značajan.\nKonferenciji su prisustvovali predsednica SO Zvečan Biljana Jaredić, Nebojša Jevtić , koordinator Službe za zajednice, povratak i intergacije u kabinetu gradonačelnika, Sanja Lazarević, savetnica za učešće građana u Opštini Zvečan ispred UN Habitat,Milan Radomirović iz Odeljenja za kulturu, omladinu i sport predstavnici NVO „Nova društvena inicijativa“ i „Ecologica“, Luka Jovanović, predstavnik Studentskog parlamenta, predstavnici mladih, mediji.\nPredsednica SO Biljana Jaredić rekla je da je potrebno izraditi Akcioni plan za mlade za šta su potrebna sredstva, te postaviti prioritete. „Što se tiče zakonskih okvira lokalna samouprava će to morati da poštuje ne samo vezano za mlade, već na svim nivoima uključivanja građana u proces donošenja odluka i mi smo jedina opština koja ima formirane lokalne savete“ istakla je Jaredić.\nIstakla je da komunikaciju treba unaprediti i sa starijom populacijom, budući da sa mladima to mnogo lakše funcioniše zahvaljujući društvenim mrežama i napretku internet tehnologija.\nSanja Lazarević, savetnica za učešće građana ispred UN Habitat, rekla je da Opština Zvečan uz podršku UN Habitat izrađuje plan učešža građana i u sklopu tog plana posebnu pažnju posvećuju mladima i osobama sa invaliditetom, te ostalim marginalizovanim grupama. “Nacrt plana će najverovatnije biti predstavljen krajem spetembra meseca i mislim da će tamo postojati konkretni mehanizmi za učešće svih građana, kako straijih tako i mlađih, gde ćemo kreirati posebne akcije kako mlade motivisati da rade, učestvuju i budu aktivni” rekla je Lazarević istakvaši da postoji niz akcija koje Opština Zvečan sprovodi.\nProjekat je realizovan u saradnji sa Opštinom Zvečan, u sklopu Regionalnog programa lokalne demokratije, koji finansira Evropska unija, a sprovodi Program Ujedinjenih nacija za razvoj (UNDP).


Vučić: Govoriću istinu i tražiti pomoć za ukidanje taksa\nPredsjednik Srbije Aleksandar Vučić najavio je danas da će na predstojećoj konferenciji "Globsek" u Bratislavi govoriti istinu o stanju na Kosovu i Metohiji i da će od Amerikanaca tražiti pomoć da Priština ukine takse na robu iz centralne Srbije.\nOn je rekao da će se sastati sa vršiocem dužnosti pomoćnika državnog sekretara SAD u Birou za evropske i evroazijske poslove Filipom Rikerom, kao i da će imati bilateralne susrete sa drugim zvaničnicima, ali ne i sa kosovskim predsjednikom Hašimom Tačijem.\nVučić je za Televiziju "Prva" rekao da svi znaju šta je istina, ali suština je u tome da drže svoju stranu.\n"Ma koliko oni svi znali da smo mi u pravu, oni će biti na strani Prištine. Šta god da ja kažem o EU i Kosovu, oni će biti na strani svog čeda koje su napravili. Oni neće da se odreknu onoga u šta su uložili sve ove godine", rekao je Vučić.\nUpitan da li je ljut na EU, Vučić je rekao da je više razočaran nego ljut.\n"Više od šest godina ne možemo da dobijemo ono što su Albanci potpisali. U politici nema šta da se ljutite, to nikome ne pomaže, možete samo da budete razočarani", rekao je on.\nVučić je istakao da su takse Prištine nanijele štetu ne samo Srbiji već cijelom regionu, jer oni koji hoće da dođu u Srbiju čuju da postoje "šumovi" u privredi, da nema slobode trgovine.\nOn je rekao i da neće pristati na ponudu da Priština povuče takse, a da nakon toga Srbija mora da učini neki gest.\n"Neću da dozvolim nikada da oni povuku takse, a da poslije od nas traže da priznamo Kosovo ili da učinimo neki gest, to slušam od Amerikanaca dugo i na to neću da pristanem i rekao sam im stotinu puta", rekao je Vučić.\nOn je naveo da će kosovski premijer Ramuš Haradinaj pokušati danas da prevari njemačkog kancelara Angelu Merkel tako što će joj reći da će formirati zajednicu srpskih opština u obliku nevladine organizacije, a takse neće ni pomenuti.\n"To je njegova besmislena igra, zna da od toga nema ništa jer Srbija neće da pristane", rekao je Vučić i dodao da to zna i Merkelova.\nOn je podsjetio da je Njemačka priznala Kosovo i da je Kosovo njihovo čedo.\nVučić će učestvovati na međunarodnoj konferenciji "Globsek", koja danas počinje u Bratislavi i traje do subote, 8. juna. On će na konferenciji učestvovati na panelu na kom će se raspravljati o budućnosti dijaloga između Beograda i Prištine.\nVučić: U svijetu razumiju razliku između ponašanja Beograda i Prištine\nVučić: "Podzemni grad Karađorđevića" privući će mnogobrojne turiste


Najavljen Memorandum o EE i OIE između Rusije i Srbije | Energetski portal Srbije\nNajavljen Memorandum o EE i OIE između Rusije i Srbije\n08.10. 2014 Svet\nMinistar rudarstva i energetike gospodin Aleksandar Antić sastao se u ponedeljak 6. oktobra 2014. godine sa ministrom energetike Rusije gospodinom Aleksandr Novakom u Moskvi. Povod sastanka bilo je snabdevanje gasom Republike Srbije u zimskom periodu.\nGospodin Aleksandr Novak izjavio je da će Rusija obezbediti Republici Srbiji dovoljne količine gasa za naredni period. On se složio sa gospodinom Antićem da je sigurnost snabdevanja gasom jedan od prioriteta u zimskim mesecima.\nNa sastanku je zaključeno i da je u narednom periodu potrebno sprovesti strategiju za razvoj NIS-a, kao i da je neophodne napraviti Plan finansijske konsolidacije i Strategiju za snabdevanje hemijske industrije energentima.\nNajavljeno je i potpisivanje Memoranduma iz oblasti energetske efikasnosti, očuvanja energije i obnovljivih izvora energijie.


WINGS software - Najčešća pitanja i odgovori\nPostoje mnoge aktivnosti koje su neophodne za uspešno korišćenje poslovnog softvera: redovno menjanje u skladu sa propisima, organizacija službe podrške, usavršavanje i ispravljanje grešaka itd. Zato je neophodno obezbediti kontinualno finansiranje takvih osnovnih aktivnosti. Većina softverskih firmi to rešava takozvanim “održavanjem” koje se periodično naplaćuje od svih korisnika. Za razliku od takvog rešenja, Wings se odlučio za varijantu koja je povoljnija za korisnike: korisnik plaća mesečno fiksno korišćenje podrške (10e), ali samo ako je u tom mesecu koristio podršku. To znači, ako korisnik u nekom periodu koristi terensku intervenciju ili zove podršku telefonom i sl, tog meseca će mu biti fakturisan iznos od 10e. Ukoliko ne koristi podršku, nema nikakve naknade.\nTerenska intervencija - korisnik zakaže intervenciju u svojim ili u prostorijama Wingsa. Obično se ovako izvodi obuka, podešavanje programa itd.\nPreuzimanje novih verzija programa sa našeg sajta\nKorišćenje baze znanja\nKorišćenje WingsNet-a (prenos e-dokumenata, transfer podataka, portal, …)\nObične telefonske konsultacije se evidentiraju kao T-sati (u specifikaciji to vidite kao 1T). Ukoliko je u pitanju neka duža konsultacija (recimo razgovor od 20 minuta), to se evidentira i naplaćuje po satu kao klasična intervencija. U cenu fiksne podrške uključeno je 6 telefonskih konsultacija, a preko toga se naplaćuju kao standardne intervencije. Na primer, ako ste u nekom mesecu imali 18 konsultacija, 6 je usključeno u fiksnu podršku, a preostalih 12 će biti naplaćeno kao 12 x 5 = 60 minuta angažovanja.\nDa bi izašli u susret korisnicima sa najmanjim zahtevima, uveli smo usluge čije se korišćenje (mada spada u podršku) ne fakturiše. To su do tri telefonske konsultacije, učitavanje podataka o partnerima sa sajta NBS, učitavanje obaveza, kamatnih stopa, skidanje novih verzija programa, kursna lista, baza znanja. Ako koristite samo ove servise, na kraju meseca neće vam biti fakturisana fiksna podrška.


SEEbiz.eu / RS / Telenor 4G mreža i dalje najveća u Crnoj Gori\nTelenor 4G mreža Crna Gora\nDatum objave: 20.04.2019. - 19:26:17\nPODGORICA - Telenor ima najveću pokrivenost 4G mrežom u Crnoj Gori, pokazuju rezultati istraživanja koje je sprovela Agencija za elektronske komunikacije i poštansku djelatnost (EKIP).\nPrema rezultatima mjerenja kvaliteta mobilnih mreža u Crnoj Gori, Telenor ima najbolji kvalitet usluga prenosa govora i odlične rezultate u oblasti prenosa podataka.\n,,Telenor ima najveći broj 4G baznih stanica u zemlji, čak 364, a u 95% slučajeva za usluge prenosa podataka koristi se 4G tehnologija. To znači da Telenor mreža omogućava korisnicima da nesmetano surfuju internetom, preuzimaju velike količine podataka, i koriste najnaprednije servise i aplikacije, uz ujednačen kvalitet mreže širom Crne Gore", rekao je Ratko Pustahija, direktor Tehnike u Telenoru u Crnoj Gori.


Independijente del Valje – Navijaci Srbija\nBudi uvek uporan kao Bilbao! Berenger slomio Granadu u prvom minutu nadoknade (VIDEO)\nHome > Posts tagged "Independijente del Valje"\nTag: Independijente del Valje\nFaraveli srušio desetkovani Gremio, Independijente na korak od grupne faze Kopa Libertadores (VIDEO)\nNe piše se dobro Gremiju. Na meč sa Independijente del Valjeom doputovao je desetkovan zbog virusa korona i povreda, ali je i dalje imao ulogu favorita. Kadrovski problemi su ipak bili nepremostivi za sastav iz Porto Alegrea, koji je na neutralnom terenu u Asunsionu pretrpeo poraz od tima iz\nKvalifikacije za Kopa Libertadores: Korona desetkovala Gremio, Independijente domaćin u Asunsionu\nOstalo su još četiri slobodna mesta u grupnoj fazi Kopa Libertadores, a putnici će biti poznati sledećeg vikenda posle revanša plej-ofa. Santos je blizu elitnog takmičenju na tlu Južne Amerike posle pobede u Buenos Ajresu protiv San Lorenca sa 3:1. Libertad i Bolivar su slavili na svojim terenima protiv\nFudbaleri Gremija su već završili posao. Slavili su u Porto Alegreu protiv peruanskog Ajakuča sa 6:1, pa će revanš (01.30) igrati bez velikog broja prvotimaca, dok sa ekipom na gostovanje nije otputovao ni trener Renato Gaučo. Njegovom kolegi sa klupe tima koji prvi put igra kvalifikacije za Kopa Libertadores\nPosle abnormalne 2020. godine, u kojoj pandemija korona virusa nije dozvolila da se najprestižnije klupsko takmičenje Južne Amerike održi u predviđenim rokovima - zbog kojeg je odložena Kopa Amerika za narednu godinu - KONMEBOL se nada da će ovogodišnji Kopa Libertadores realizovati u predviđenom planu, kao i da će


Dodik: Republika Srpska ima pravo na referendum, kao što ga je imala i Škotska | Skandalozno\nDodik: Republika Srpska ima pravo na referendum, kao što ga je imala i Škotska\nPredsednik RS Milorad Dodik kaže da su u tom BiH entitetu spremni za reforme koje idu u pravcu stvaranja konfederacije sa ovlašćenjima koje je definisao izvorni Dejton, ili ka savezu država, a sve ostalo je neprihvatljivo.\n„Teritorijalni integritet Bosne na kome insistiraju zapadne diplomate bi na taj način bio ispoštovan, a naši interesi dugoročno zaštićeni. Ono što je jako bitno je da razgovaramo, polazeći od pretpostavke da se dogovorimo, sami unutar državne zajednice BiH“, rekao je Dodik u intervjuu za „Nedeljnik“.\nDodik ne vidi nijedan razlog zašto bi referendum o nezavisnosti na jednom mestu predstavljao demokratsko pravo i civilizacijsku tekovinu (kao u Škotskoj) , a na nekom drugom mestu, konkretno u Republici Srpskoj, predstavljao zabranjenu kategoriju.\n„Srbi u RS imaju pravo da posegnu za institucijom referenduma, ali ne iz hira, već iz potrebe da se organizuju u onakvu državu koja im ne ograničava razvoj i pravo na bolji život. To je moje ubeđenje i iskustva drugih ma kako da su pozitivna ili negativna ne mogu me pokolebati“, naglasio je.\nDodik je ocenio i da unitarna BiH nudi maglovitu perspektivu članstva u EU i to preko Sarajeva, da je uveren da je to pogrešan put te da bi ka EU išli brže bez okova preglomazne i preskupe sarajevske administracije koja i RS i Federaciji BiH „jede“ ono što stvore.\nKako je istakao, u poslednje vreme određene političke strukture iz RS „fabrikuju“ laži o tome kako on navodno sprema nekakve nerede i nasilje nad građanima, što je smišljeno u „istoj kuhinji“ koja ima za cilj destabilizaciju RS i urušavanje legitimno izabranih institucija.\nPritom je naveo i da su u BiH pre nekoliko meseci, bez bilo kakvih odluka Predsedništva, ušle elitne jedinice britanske vojske čiji dolazak niko do danas nije objasnio. Određene strane obaveštajne službe su već duže vreme izuzetno aktivne, penzionisani obaveštajci su stavljeni u funkciju dovođenja na vlast kooperativnije i mekše političke garniture u RS…, nabrojao je Dodik bezbednosne rizike, ali je naglasio i da građani mogu da budu mirni jer je policija RS spremna da zaštiti svakog čoveka.\n„Mene su optuživali da sam Koštuničin i da će, kada je na vlast došao Boris Tadić, ti odnosi ići silaznom putanjom. Onda, kada je došlo do nove promene vlasti u Srbiji i pobede gospodina Nikolića i gospodina Vučića, mnogi su govorili da će to trajno udaljiti Srbiju od Srpske. A onda su dve vlade potpisale čitav niz sporazuma i konkretnih projekata, zajedno smo u Višegradu, odnosno u Andrićgradu, obeležili sto godina od sarajevskog atentata i Velikog rata“, podsetio je on.\nBudite prvi sa komentarom na članku "Dodik: Republika Srpska ima pravo na referendum, kao što ga je imala i Škotska"


To Be Secure Forum danas u Podgorici – Portal Podgorica\nTo Be Secure…\nTo Be Secure Forum danas u Podgorici\nSa prošlog 2BS Foruma (Foto: Mina/arhiva)\no Be Secure (2BS) Forum, koji organizuje Atlantski savez (ASCG) i na kome će učestvovati najviši državni zvaničnici Crne Gore i regiona kao i prestižni stručnjaci, počeće danas u Podgorici.\nIz ASCG kazali su da nastavljaju desetogodišnju tradiciju okupljanja državnika i prestižnih stručnjaka, organizujući dijalog povećen najznačajnijim pitanjima globalne i regionalne bezbjednosti i izazovima.\nKako je saopšteno, na ovogodišnjem 2BS Forumu učestvovaće predsjednik Crne Gore Milo Đukanović, predsjednik Skupštine Aleksa Bečić, potpredsjednik Vlade Dritan Abzović i ministri vanjskih poslova i odbrane Đorđe Radulović i Olivera Injac.\nNavodi se da će specijalni predstavnik Evropske unije za dijalog Beograda i Prištine i druga regionalna pitanja Miroslav Lajčak takođe učestvovati na 2BS Forumu.\n„2BS Forum ponovo će okupiti i najviše državnike iz zemalja regiona. Na Forumu će učestvovati predsjednik Slovenije Borut Pahor, predsjednik Sjeverne Makednonije Stevo Pendarovski, kao i ministri vanjskih poslova i bezbjednosti iz zemalja regiona“, najavili su iz ASCG.\nNa Forumu će, kako su naveli, učestvovati i visoki predstavnici međunarodnih organizacija, svjetski poznati eksperti i akademici iz oblasti bezbjednosti i međunarodnih odnosa, kao i ambasadori.\n„Na Forumu će biti riječi o tome koji su to ključni izazovi koji očekuju Zapadni Balkan u narednom periodu, kao i budućnost NATO Alijanse. Forum će se osvrnuti na negativne implikacije dezinformacija na bezbjednost zemalja regiona“, kaže se u saopštenju.\nNavodi se da će teme panela biti i geopolitička situacija u svijetu nakon COVID-19 pandemije i razvoj američke vanjske politike nakon nedavnih izbora.\n„Ove godine 2BS Forum se održava u kombinovanom formatu. Dio participanata će učestvovati onlajn, dok će učesnici iz Crne Gore biti prisutni u Muzičkom Centru Crne Gore“, dodaje se u saopštenju.\nTags: 2BS forumpodgorica


Dačić sa Taninom pred sednicu Saveta bezbednosti UN o situaciji na KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Dačić sa Taninom pred sednicu Saveta bezbednosti UN o situaciji na KiM\nDačić sa Taninom pred sednicu Saveta bezbednosti UN o situaciji na KiM\n03.jun 2019. Izvor: MSP\nPrvi potpredsednik Vlade Srbije i ministar spolјnih poslova Ivica Dačić primio je danas specijalnog predstavnika generalnog sekretara Ujedinjenih nacija i šefa UNMIK-a Zahira Tanina, u sklopu njegove redovne posete Beogradu, pred predstojeću sednicu Saveta bezbednosti UN-a o radu UNMIK-a koja će biti održana 10. juna u Nјujorku.\nMinistar Dačić istakao je značaj kontinuiranog razmatranja situacije na KiM na sednicama Saveta bezbednosti, odnosno važnost prisustva Misije UN-a na KiM, posebno imajući u vidu nedavna dešavanja u Pokrajini. U razgovoru je izneta zabrinutost povodom složene političke i bezbednosne situacije na Kosovu i Metohiji, sa fokusom na poslednji upad kosovskih specijalaca na sever Kosova i Metohije i neprimerenu upotrebu sile, ne samo nad srpskim narodom na severu KiM, već i pripadnicima osoblјa Misije UN na KiM.\nIzneto je očekivanje da će Misija i u narednom periodu nastaviti sa sprovođenjem svog mandata u skladu sa Rezolucijom SB UN 1244 (1999) i ocenjeno da predstojeća sednica Saveta bezbednosti, odnosno Izveštaj koji će generalni sekretar UN-a tom prilikom podneti o radu UNMIK-a, predstavlјa priliku za razmatranje svih problema koji postoje na Kosovu i Metohiji.\nPredstojeća sednica će ujedno predstavlјati priliku i za osvrt na primenu Rezolucije 1244 (1999), dvadeset godina nakon njenog usvajanja, s čim se specijalni predstavnik generalnog sekretara Ujedinjenih nacija Zahir Tanin saglasio, ukazujući na važnost dalјeg ulaganja napora u iznalaženje rešenja za pitanje KiM.\nSever Kosova i Metohije ne može pod suverenitet Prištine, izjavio je večeras ministar spolјnih poslova Ivica Dačić, koji veruje da će pitanje Kosova biti rešeno ako se međunarodna zajednica složi oko toga da ga treba rešiti.\nKomentarišući ponovlјenu izjavu crnogorskog predsednika Mila Đukanovića da je rešenje u Badinterovoj formuli, Dačić je izrazio saglasnost s tim stavom, ali i nevericu da takav stav iznosi upravo predsednik Crne Gore, koja je priznala samoproglašenu nezavisnost Kosova.


Napadnuta infrastruktura Registra nacionalnog internet domena Srbije - Biznis i Finansije\nHome\tVestiIT i nauka\tNapadnuta infrastruktura Registra nacionalnog internet domena Srbije\nU poslednjih mesec dana nekoliko velikih nacionalnih internet registara iskusilo je vrlo grube napade na svoju infrastrukturu. Cilj napada je bio blokada osnovnih servisa nacionalnih registara. Uz Britanski, Belgijski, Danski, Holandski i Kanadski registar, u ovu grupu, od pre nekoliko dana, spada i RNIDS.\nU noći između nedelje i ponedeljka primarni DNS serveri Registra nacionalnog internet domena Srbije (RNIDS) počeli su da dobijaju znatno veći broj upita od normalnog što je indikacija da su bili izloženi pojačanom DDoS napadu. Tokom ponedeljka i utorka servisi koje RNIDS pruža, i pored opterećenja pristupnih linkova, bili su dostupni bez većih problema. Međutim, u utorak je napad bio pojačan, što je dovelo do preopterećenja dela mrežne opreme i znatno otežanog pristupa servisima RNIDS-a, a potom i do povremenog potpunog prekida servisa. Odmah se pristupilo rekonfiguraciji mreže i saobraćaj je preusmeren, tako da je oko 22 sata informacioni sistem RNIDS-a vraćen u potpuno operativno stanje. Napad je još uvek u toku i njegovi efekti se stalno prate, javljaju iz ove organizacije.


Potpisan ugovor kojim se otvara mogućnost korištenja 39 miliona eura iz evropskih poljoprivrednih fondova | EUME\nNaslovnica Press info Press IPA Potpisan ugovor kojim se otvara mogućnost korištenja 39 miliona eura iz evropskih...\nOsim bespovratnih sredstava EU, sprovođenje Programa Ipard II će uključiti i privatni i nacionalni doprinos, čime će njegov ukupni iznos biti 86,8 miliona eura. Očekuje se da, tokom sedmogodišnjeg perioda, poljoprivredni proizvođači osiguraju 35,7 miliona eura, dok je iz nacionalnog budžeta potrebno obezbijediti 12 miliona eura.\nMinistar Pejović je ukazao na značaj ovih sredstava za crnogorsku poljoprivredu i ruralna područja istakavši da će ona osigurati dalji rad na unapređenju efikasnosti tržišta hrane, primjeni standarda Evropske unije u relevantnim oblastima, pripremi za sprovođenje agro-ekoloških mjera i izradu lokalnih razvojnih studija, čime će se pružiti podstrek razvoju ruralne ekonomije.\n“Sprovođenje Iparda II će doprinijeti povećanju konkurentnosti crnogorskih poljoprivrednika kroz postepeno usklađivanje s pravilima, standardima i praksama Evropske unije u oblasti poljoprivrede i ruralnog razvoja. Na ovaj način, Crna Gora i poljoprivredni proizvođači pripremaju se za korištenje sredstava iz fondova EU koji će Crnoj Gori postati dostupni članstvom u EU”, poručio je ministar.


Mirović i Vukosavljević obišli ustanove kulture u Novom Miloševu i Kikindi\nPredsednik Pokrajinske vlade, koji je i predsednik nadzornog odbora Razvojnog fonda Vojvodine, Igor Mirović i ministar kulture i informisanja Vladan Vukosavljević obišli su danas muzej „Žeravica“ i Banatski kulturni centar u Novom Miloševu i Centar za likovnu i primenjenu umetnost „Terra“ u Kikindi, saglasivši se da kultura ne stanuje samo u velikim gradovima, već i u manjim sredinama.\n- Muzej "Žeravica" i Banatski kulturni centar čine bogat kulturni život u Novom Miloševu i Pokrajinska vlada će nastaviti da podržava njihove aktivnosti, kako bi kulturnu scenu u ovoj maloj sredini, održali i unapredili - rekao je Igor Mirović.\nIstakavši zadovoljstvo postavkom Centra za likovnu i primenjenu umetnost „Terra“, on je ocenio da takvi sadržaji zaslužuju veću podršku, jer, kako je, naveo, mogu biti okosnica kulturne i turističke ponude AP Vojvodine.\n- Fascinirani smo kvalitetom i umetničkim odrazom ovih kulturnih ustanova i mi ćemo povećati izdvajanja za oblast kulture kako bismo i u budućnosti podsticali ovakve sadržaje i kulturno stvaralaštvo - kazao je Mirović.\nMinistar kulture i informisanja Vladan Vukosavljević rekao je da je muzej „Terra“ u Kikindi jedinstvena ustanova tog tipa u Evropi, te da je to dobar primer realizacije sredstava dobijenih na konkursu ministarstva „Gradovi u fokusu“.\nPokrajinska vlada donirala vinski analizator Poljoprivrednom fakultetu u Novom Sadu\nMirović otvorio Evropsko univerzitetsko prvenstvo u debati\nOn je istakao da je tokom posete kulturnim ustanovama u Novom Miloševu razgovarano o modelima saradnje na izgradnji muzeja "Ranka Žeravice" i nastavku podrške izdavaštvu Banatskog kulturnog centra.\n- Kulturna politika mora da se zasniva na principu decentralizacije i konkretni projekti, bazirani na velikom entuzijazmu pojedinaca organizovanih oko ideje unapređenja kulturne scene i u budućnosti će imati podršku ministarstva - izjavio je Vukosavljević.\nMirović: Nastavljamo da stipendiramo studente romske nacionalne manjine u Vršcu\nMirović: Majska skupština i Velika narodna skupština međaši su naše istorije\nMirović sa Pinterom: Mađarske kompanije zainteresovane za infrastrukturne projekte u Vojvodini\nMirović na otvaranju Prihvatilišta za stara i odrasla lica u Futogu: Unapređenje socijalne zaštite nam je prioritet


Nejednake naknade za porodilje od kantona do kantona - informativa.ba\nVijesti BiH Nejednake naknade za porodilje od kantona do kantona\nNejednake naknade za porodilje od kantona do kantona\nZakonom o radu Federacije Bosne i Hercegovine utvrđeno je da žena ima pravo na porođajno odsustvo u trajanju od jedne godine, neprekidno za vrijeme trudnoće, porođaja i njege djeteta i da za to vrijeme ostvaruje naknadu plaće u skladu s posebnim zakonom.\nZakonom o osnovama socijalne zaštite, zaštite civilnih žrtava rata i zaštite obitelji s djecom u FBiH određeno je da je temeljno pravo koje ostvaruje obitelj sa djecom, između ostalih, naknada umjesto plaće ženi-majci u radnom odnosu za vrijeme trudnoće, porođaja i njege djeteta te je utvrđeno da se način, postupak, organi i finansiranje ovoga prava bliže uređuju kantonalnim propisom.\nTo su podaci iz brošure kojom Udruženje „Žene ženama“ zajedno s deset organizacija civilnog društva udruženih u „Womennet“ skreću pažnju na nejednako postupanje u oblasti porodiljskih naknada u FBiH i traži donošenje jedinstvenog propisa koji bi regulirao ova prava za zaposlene i nezaposlene porodilje.\nAutori brošure koja je podijeljena učesnicima debate o pravima porodilja, održane danas u sjedištu Federalnog parlamenta u organizaciji vladinog i nevladinog sektora, navode da se prema trenutnim popisima, naknada utvrđuje u procentu od ostvarene plaće u periodu od šest mjeseci prije porođaja.\nU brošuri je potom navedeno da se ovaj procent utvrđuje propisima kantona, pa je šarolikost naknada ilustrirana podacima da se za Kanton 10, na primjer, za obračun uzima 100 posto prosječne plaće porodilje, a za Kanton Sarajevo 60 posto prosječne plaće u Kantonu koju utvrđuje Vlada.\nU Unsko-sanskom kantonu se za obračun uzima pola prosječne plaće porodilje u posljednjih šest mjeseci, a u Zapadnohercegovačkom 70 posto prosječne plaće porodilje ostvarene u posljednjih devet mjeseci i 300 KM jednokratne pomoći.\nU Srednjobosanskom kantonu je parametar pola prosječne plaće porodilje, a u Bosanskopodrinjskom 80 posto njene prosječne plaće, s tim da naknada ne može biti manja od 60 posto prosječne plaće u Kantonu.\nU Tuzlanskom kantonu se za obračun uzima 90 posto prosječne plaće porodilje, odnosno 55 posto prosječne plaće u Kantonu, s tim da naknada ne može biti veća od prosječne kantonalne plaće ostvarene u prethodnoj godini.\nU Posavskom kantonu zaposlene porodilje mogu iskoristiti plaćeni porodiljski dopust do djetetove navršene druge godine i u tom slučaju mjesečna naknada je 80 posto plaće. Za Zeničko-dobojski kanton se navodi da je parametar 80 posto prosječne plaće porodilje, dok je u Hercegovačko-neretvanskom kantonu donošenje zakona u proceduri.\nPorodilje zaposlene u javnom sektoru primaju porodiljske naknade u stopostotnom iznosu njihovih prosječnih plaća.\nNejednak je tretman i nezaposlenih porodilja od kantona do kantona, istaknuli su organizatori debate, a u brošuri su navedeni podaci da je u proceduri donošenje zakona u Hercegovačko-nerevanskom kantonu, dok u Zeničko-dobojskom, nezaposlena porodilja ima pravo na jednokratnu pomoć od 150 KM i pomoć u visini prosječne plaće za opremanje djeteta, sve pod uvjetom da primanja porodice nisu veća od 360 KM.\nU Zapadnohercegovačkom kantonu, nezaposlena porodilja ima pravo na 100 KM u prvih šest mjeseci, plus jednokratnu pomoć od 500 KM, dok je u Bosanskopodrinjskom predviđena naknada od 149,50 KM u trajanju 12 mjeseci.\nU Kantonu Sarajevo nezaposlene porodilje imaju pravo na jednokratnu naknadu od 210 KM te na 180 KM u periodu od 12 mjeseci.\nU Posavskom kantonu je predviđena naknada od 300 KM nezaposlenim porodiljama u prvih šest mjeseci, dok se u Tuzlanskom, prema ovoj brošuri, naknade ne isplaćuju u praksi, a po zakonu treba da iznose 15 posto prosječne plaće u Kantonu.\nNezaposlene porodilje u Srednjobosanskom kantonu imaju pravo, dva puta, na 230 KM, u Kantonu 10 na nakandu od 100 KM i 300 KM jednokratne pomoći, dok u Unsko-sanskom dobivaju 100 KM jednokratno, navedeno je u brošuri.\nOznake: #porodilje #naknade #kantoni\nSlužba za zapošljavanje konačno počela s isplatama, u Sarajevu 3.100 osoba još čeka rješenje Lokalne vijesti\nNa razini FBiH prava porodilja nisu ujednačena, najlošije stanje u HNŽ-u BiH\nDanas isplata naknada za civilne žrtve rata u KS-u BiH\nCvijanović: Isplata dugovanja na rate jedini mogući način BiH


"Orlovi" počinju pripreme za Svetsko prvenstvo - Rukomet, Ostali sportovi\nHotSport»Ostali sportovi»Rukomet»„Orlovi“ počinju pripreme za Svetsko prvenstvo\n„Orlovi“ počinju pripreme za Svetsko prvenstvo\n| 2012-12-23T18:43:35+00:00\t23. dec 2012. 18:43|0 komentara\nOBRADOVIĆ PREZADOVOLJAN NAKON UPEŠNOG STARTA: Igra...\nKREĆE NAPAD NA SVETSKI TRON: Obradović saopštio ko...\nSP U RUKOMETU: Neće trofej nigde, Francuzi nepriko...\nSelektor rukometne reprezentacije Srbije, Veselin Vuković, po svemu sudeći će biti primoran da menja sastav tima pred početak priprema za Svetsko prvenstvo.\nIzvesno je da Nikola Manojlović i Momir Rnić neće biti spremni da se od prvog dana uključe u redovan rad na treninzima. Manojlović ima srčanih problema, dok je Rniću naprsla kost u peti i moraće da obavi detaljnije preglede posle kojih će se tačnije znati koliko je povreda zaista ozbiljna.\nPosle okupljanja u Rumi, naše rukometaše očekuju kontrolne utakmice sa Rumunijom i Mađarskom na kojima će biti lišeni usluga reprezentativaca koji brane boje nemačkih klubova i još nekolicine drugih pa postoji mogućnost da Vuković naknadno pozove druge igrače.\nIgrači če za praznike imati dva slobodna dana, a od 1. januara će nastaviti sa treninzima. Potom slede nove kontrolne utakmice sa Makedonijom i Egiptom, po završetku priprema predstoji odlazak u Španiju na Svetski šampionat koji se održava od 12. do 27. januara.


Zašto se stanari „Olovke” protive izgradnji novih objekata na adresi Ulica braće Jovanović 34-26 - Pančevo.city\nGrupa od 21 stanara zgrada u Ulici Karađorđeva 13-15 i Zmaj-Jovina 5 uputila je 26. februara Sekretarijatu za urbanizam, stambeno-komunalne poslove i saobraćaj Grada Pančeva primedbe na Urbanistički projekat koji predviđa izgradnju objekata na adresi Ulica braće Jovanović 34-36\nU ponovljenom postupku javne prezentacije podnosimo primedbe na gore navedeni dokument. I dalje smatramo da je građevinska parcela nezakonito formirana na račun naše parcele. Takođe smatramo da je parcela preizgrađena. To pokazuje činjenica da se na svaki mogući način i uz razna dovijanja pokušava rešiti saobraćaj, odnosno obezbediti dovoljno parking mesta, što očigledno nije moguće. Sigurni smo da bi se ukidanjem dvorišnog trakta objekta situacija drastično popravila i zahtevamo da se to i učini.\nPrimedbe na horizontalnu i vertikalnu regulaciju objekta\n1. Dvorišni objekat je postavljen na manjoj udaljenosti od propisane u odnosu na objekat sportske dvorane u dvorištu škole jer ona mora da iznosi 2/3 visine višeg objekta;\n2. Takođe ovaj parametar nije poštovan na spoju postojećeg i novog objekta što ugrožava osvetljenje postojećih stanova;\n3. Spratnost dvorišnog objekta mora da iznosi P+5+Ps, a ne P+6, jer je PGR-om propisano da „maksimalno dozvoljena visina objekta u dubini parcele je manja od one uz uličnu regulaciju za jednu spratnu visinu sa odgovarajućim visinama slemena i venca…” Ovo znači i da visina venca može da bude maksimalno 20,5m, a ne 23,0m, što je ovde slučaj. Takođe nije korektno kotiran venac dvorišnog dela objekta, pa se čak i na istom preseku „A”, različito definišu elementi istih visina kako bi se formalno dokazalo poštovanje pravila.\nPrimedbe na saobraćajno rešenje\n1. Površina podzemne garaže iznosi 1699,11m2 (1499,11+170), što je klasifikuje kao veliku, pa nije dovoljan jedan ulaz – izlaz, predviđen projektom, već mora imati dva ulaza – izlaza, za koje na ovoj parceli nema mesta;\nObrazloženje: Projektovani kapacitet podzemne garaže je 60 parking mesta, plus osam parking mesta koja su smeštena u njenom prilaznom delu, na istoj koti u podrumskom delu objekta. Do „spoljnje” garaže (za koju projektant navodi da se nalazi u prizemlju) se dolazi i iz nje se izlazi istim prilaznim rampama kao do garaže u podrumu. Projektant je pokušao da se posluži prevarom tako što je pomerio ulazna vrata u garažu za četiri mesta unapred i prostor ispred vrata proglasio spoljnjim, i ako on ima položaj i karakteristike, kao i sav ostali prostor u podzemnoj garaži.\n2. Podnosimo i primedbu na predviđeno upravno parkiranje u dvorištu objekta jer su predviđena parking mesta dimenzija 4,30×2,30m, sa takozvanim natkriljenjem i smatramo da predloženo rešenje nema uporište u propisima;\nObrazloženje: Parkiranje sa natkriljenjem regulisano je standardom (nije u pitanju propis) SRPS U.S4.234:2020 i u istom se kaže da su standardne dimenzije parking mesta 5,00x2,30m, a da „ u slučaju da prednji ili zadnji deo vozila može da dopre preko ivice parking propisa (trotoar, zelena površina)”, dužina parking mesta može da se skrati za 0,5m. Primenom ovog standarda parking mesto bi moralo imati minimalne dimenzije 4,50×2,30m.\nPredloženo rešenje je pogrešno i stvara problematičnu praksu u Pančevu, jer se natkriljenje vrši preko zelenih površina, a u konkretnom slučaju smanjuje procenat potrebnog zelenila i spušta ga ispod propisanih 20%.\nPodsećamo da ova praksa nije u skladu sa Pravilnikom o uslovima i normativima za projektovanje stambenih zgrada i stanova, (Službeni glasnik RS br. 58/2012, 74/2015, 82/2015.), koji jeste propis i kojim je definisana minimalna dimenzija parking mesta od 4,80x2,30m.\nI u samom Planu generalne regulacije na koji se obrađivači pozivaju i koji predstavlja planski osnov za izradu ovog projekta, preporučene dimenzije parking mesta su 5,00x2,50m.\n3. Smatramo i da je projektovan PUZZLE sistem u delu garaže na prilaznoj saobraćajnici problematičan iz razloga što će stvarati konflinktna mesta prilikom ulaska na ili silaska sa uređaja i onemogućavaće korisnicima normalan ulazak u garažu, što će rezultirati čekanjem, nepotrebnom bukom i povećanim zagađenjem.\nPrimebe na predložena rešenja infrastrukture\n1. Trafo stanica je postavljena ispod prozora postojećeg objekta bez ikakvog kriterijuma, a u sinhron planu instalacija nije predviđen koridor niti pravac za njeno povezivanje, što je obaveza definisana PGR-om.\nPored podnetih primedbi na Urbanistički projekat, želimo da vas obavestimo da se nakon prethodne javne sednice i izveštaja Komisije za planove od 31. 08. 2020. godine, situacija na terenu na predmetnim parcelama promenila. Pravosnažnom sudskom odlukom investitoru i vlasniku parcele 4248/1 KO Pančevo, ukinuta je službenost prolaza kroz ajnfort ispod zgrade u Karađorđevoj 13 sa ulazom iz Karađorđeve ulice. Uzimajući u obzir ovu činjenicu, molimo Komisiju za planove da se izjasni o validnosti pribavljenih uslova nadležnih organa i organizacija, s obzirom na to da su izdati na osnovu idejnog rešenja iz starog projekta sa dva ajnfort prolaza.\nProjektant se u obrazloženju projekta poziva na rešenje o urbanističkim uslovima izdatim od JP „Urbanizam” broj: 03-659/2019-1/1 od 12. 6. 2020 (dokument Urbanistički projekat broj 03-12/2019 strana 16), a u dokumentaciji uz projekat priložio je rešenje o uslovima br. 03-659/2019 od 25. 12. 2019. Nije jasno na osnovu kojih uslova je projekat rađen. Pored toga, oba rešenja su datirana pre gore pomenute promene situacije na terenu.\nPodsećamo nadležne organe da je urbanistički projekat Zakonom definisan kao dokument za sprovođenje urbanističkih planova i da se isti potvrđuje kao takav ili se odbacuje. Ovog puta tražimo da se isti odbaci jer Zakon nije propisao nekakve ponovljene prezentacije, izmenjena rešenja sugerisana od bilo koga i slično.\nKako je i prošli put konstatovano (što je proverljivo u dokumentaciji), da je predloženo rešenje sa nizom materijalnih grešaka koje su svesno napravljene kako bi bili formalno obezbeđeni propisani uslovi, upozoravamo da ukoliko nadležni ovog puta ne preduzmu odgovarajuće mere jer se način rada ponavlja, da ćemo pravdu potražiti kod nadležnih inspekcija i pravosudnih organa.\nIstorijat i opšte primedbe\n1. Prilikom kupovine stanova u stambenom bloku 084, koga čine objekti u Ulici Karađorđevoj 13 do 15 i Ulici Zmaj Jove Jovanovića 5, početkom 2000-ih, svi kupci su imali uvid u tadašnji Urbanistički projekat, koji je predviđao tri stambeno-poslovna objekta, u ulici Zmaj Jovinoj, Karađorđevoj i Braće Jovanović u obliku ćiriličnog slova P. U unutrašnjosti bloka između stambenih zgrada i sadašnje fiskulturne sale Osnovne škole „Jovan Jovanović Zmaj”, predviđena je podzemna garaža, parking prostor za stanovnike ovog bloka, zelena površina i igralište za decu. Ovako predviđeno uređenje unutar bloka je bio jedan od osnovnih kriterijuma za kupovinu stanova na ovoj lokaciji. Uvidom u trenutno prezentovan i predviđen UP, uočava se drastična promena u odnosu na prvobitni plan čime se stanari Karađorđeve ulice 13-15 i Ulice Zmaj Jove Jovanovića 5 sa pravom osećaju oštećenim i postavljaju pitanje da li Grad Pančevo planira da obešteti stanovnike postojećih pomenutih objekata, ukoliko dopusti realizaciju prikazanog projekta u celini?\n2. Analizirajući istoriju preparcelacije na predmetnoj lokaciji i Uvidom u Urbanistički projekat preparcelacije parcela top. br. 4246/1, 4249, 4250, 4251, 4252 i 4253, KO Pančevo iz 2007. godine, za potrebe objekata Lamela A, B, C, citiramo:\n„Treba obezbediti 197 parking mesta na sopstvenoj parceli. Obzirom na zahtev investitora i Zaključak opštine Pančevo br. I–03-020-1/20016-272 od 7. 4. 2006. godine, investitor se obavezuje da obezbedi maksimalan mogući broj parking mesta u odnosu na raspoloživi prostor – tj. najmanje 111…” Takođe: „Stacionarni saobraćaj u bloku 084, treba rešiti izgradnjom podzemne garaže ispod površine unutrašnjeg dvorišta i objekta lamela C”. Na osnovu ovoga postavljamo pitanje stečenih obaveza na predmetnoj lokaciji prema stanarima lamele A i B?\n3. Kao stanari postojećih objekata u Ulici Karađorđevoj 13 do 15 i Ulici Zmaj Jove Jovanovića 5 podsećamo na uslove i pravila iz izvoda Urbanističkog plana izdatog od Sekreterijata za komunalne, stambene, građevinske poslove i urbanizam br. IV–10–350–17/2007 od 25. 1. 2007., citiramo: „Jedan od glavnih zadataka ovog plana je da obezbedi i unapredi centar grada, a time i ceo grad kao javni interes svih stanovnika”. U pravilima o izgradnji objekata ovog dokumenta stoji: „Ne sme se ugroziti korišćenje i stabilnost predmetnog i susednih objekata kao i životna sredina, prirodna i kulturna dobra”. „Nova gradnja nije dozvoljena u okviru pojedinačnih ili zajedničkih unutrašnjih dvorišta, odnosno neizgrađenog unutarblokovskog prostora”.\nIzgradnjom višeporodičnog objekta u unutrašnjosti bloka, životna sredina stanara lamele A i B će biti značajno promenjena jer će svakodnevna, minimalna osunčanost i provetrenost i pravo na pogled biti potpuno ugroženi. S tim u vezi, u prilogu je peticija protiv izgradnje objekta u unutrašnjosti bloka, koju su potpisali stanari Ulice Karađorđeva 13–15 i Ulice Zmaj Jove Jovanovića 5.\nSledi 21 potpis stanara ove dve zgrade\nRistić / jan 28\nOne Comment\tto: Zašto se stanari „Olovke” protive izgradnji novih objekata na adresi Ulica braće Jovanović 34-26\nPotpuna podrška stanarima koji su uputili primedbe ne izgradnju zgrade.